text:
Universal Serial Bus
Universal Serial Bus (USB) nyaéta standar beus sérial kana parangkat antarbeungeut. Barétona dirancang pikeun komputer-komputer saperti PC jeung Apple Macintosh, tapi lantaran popularitasna, kiwari USB geus ilahar dipaké dina video game console, PDA, telepon sélulér; malah keur parangkat saperti televisi jeung parabotan home stereo (contona, pamuter MP3), jeung parangkat mémori nu portabel.
Spéktrum radio anu dumasar kana impléméntasi USB katelahna Wireless USB.
Daptar eusi
Sawangan[édit | sunting sumber]
Sistim USB mibanda rancangan anu asimétris, ngawengku ranté host controller jeung multiple daisy-chained device. USB hub tambahan bisa diasupkeun dina éta ranté, nu ngidinan ayana percabangan nu ngawangun struktur tangkal (tree structure) nepikeun ka lima tingkat percabangan dina unggal kontrolerna. Unggal USB host meunang miboga sababaraha host controller sarta unggal host controller bisa nyadiakeun hiji términal USB atawa leuwih. Nepikeun ka 127 parangkat, kaasup parangkat beusna, bisa disambungkeun kana hiji host controller.
Parangkat-parangkat USB silisambung sacara séri ngaliwatan hub. Diperlukeun sahenteuna hiji hub anu katelah root hub, anu biasana ngahiji jeung host controller. Aya oge hub-hub anu dipaké babarengan, disebutna sharing hub, anu ngidinan leuwih ti hiji komputer ngaksés kana périferal anu sarua, boh ku cara aksés nu siligenti antara PC sacara otomatis atawa sacara manual. Hub nu dipaké babarengan ieu kawéntar pisan dina pamakéan di kantor-kantor, utamana kantor leutik. Pikeun ngurangan perluna hub USB, komputer ayeuna mah USB port-na loba, umumna aya genep. Komputer déstop nu pangmodérenna miboga nepi ka satengahna términal USB dina panél hareupna, sawaréhna di panél tukang. Nu di hareup ieu dipaké pikeun konéksi parangkat portabel samentara.
USB dirancang keur ngahubungkeun périperal tanpa perlu nyolokkeun kartu ékspansi kana beus ISA, EISA, atawa PCI-na komputer, sarta pikeun ningkatkeun kamampuan plug-and-play ku jalan nga-hot-swap parangkat (disambungkeun atawa dipegatkeun hubungannana tanpa maéhan power atawa rebooting komputer). Nalika hiji parangkat munggaran dihubungkeun, host bakal ngitung (nyebutan hiji-hiji) sarta ngaku parangkat éta, sarta ngaluarkeun driver parangkat nu diperlukeun. USB bisa ngahubungkeun périperal saperti mouse, keyboard, gamepad jeung joystick, scanner, kaméra digital, printer, panyimpen éksternal, komponén jaringan, jeung sajabana. Keur sababaraha parangkat saperti scanner jeung kaméra digital, USB geus jadi métode konéksi standar. USB ogé digunakeun sacara lega keur ngahubungkeun printer nu teu boga hubungan ka jaringan, ngaganti port paralél nu loba dipigunakeun; USB ngabasajankeun hubungan sababaraha printer kana hiji komputer. Nepi ka taun 2004 aya 1 miliar parangkat USB di dunya. Dina 2005, ukur périperal kelas lega nu henteu bisa migunakeun USB, alatan perlu data rate nu leuwih luhur tibatan nu bisa disadiakueun ku USB, nyaéta display jeung monitor, sarta komponén video kualitas luhur.
Standarisasi[édit | sunting sumber]
Rancangan USB distandarisasi ku USB Implementers Forum (USB-IF), hiji badan standar isndustri mangrupakeun gabungan pausahaan-pausahaan mapan dina widang isndustri komputer jeung éléktronik. Anggotana kaasup diantarana Apple Computer, Hewlett-Packard, NEC, Microsoft, Intel, jeung Agere.
Dina taun 2006, spésifikasi USB nepikeun ka vérsi 2.0 (kalayan révisi). Hewlett-Packard, Intel, Lucent, Microsoft, NEC, jeung Philips babarengan ngamimitian inisiatif keur ngawangun rarata transfer data nu leuwih luhur tibatan spésifikasi 1.1 Spésifikasi USB 2.0 dikaluarkeun dina bulan April 2000 sarta distandarisasi ku USB-IF din aahir 2001. Kaluaran saméméhna nu kacatet nyaéta spésifikasi 0.9, 1.0, jeung 1.1. Parangkat nu migunakeun vérsi standar USB mana waé ogé, bisa dipaké dina parangkat nu dirancang dina spésifikasi saméméhna (disebut: kasaluyuan ka tukang, basa Inggris:backwards compatibility).
Colokan jeung wadah (stéker jeung stop kontak) keur USB nu leuwih leutik, disebut Mini-A jeung Mini-B, ogé aya, nu ditetepkeun ku On-The-Go Supplement to the USB 2.0 Specification. Dina 2 Agustus 2006, spésifikasi ieu nepi ka révisi 1.2.
Detil téhnis[édit | sunting sumber]
USB ngahubungkeun sababaraha parangkat ka host controller ngaliwatan ranté hub. Dina istilah USB, parangkat dirujuk minangka fungsi (function), sabab dina tiori, anu ku urang dipikawanoh minangka parangkat sabenerna bisa jadi tempat sababaraha fungsi, saperti router anu bisa jadi mangrupa pamaca Secure Digital Card dina waktu nu sarua. Hub-hub mangrupakeun parangkat nu boga guna husus nu henteu sacara resmi dianggap fungsi. Nu sok aya waé téh, hiji hub minangka root hub, nu dipasang langsung kana host controller.
Alat/fungsi (jeung hub) ieu boga pipa (kanal logis) nyambung nu mangrupakeun sambungan ti kadali host kana hiji entitas logis dina alat nu disebut titik tungtung (endpoint). Pipah ieu sarua jeung aliran bita (byte stream) kawas dina jalur pipa (pipeline) bogana Unix, numana istilah endpoint oge (istilah nu goreng) dipake keur ngamaksudkeun kana sakabeh pipa, sok sanajan dina dokumentasi USB standar oge.
Titik tungtung ieu (sarta pipa nu patuturutna) dinomeran 0-15 dina unggal arahna, sahingga hiji alat/fungsi bisa boga tepikeun ka 32 pipah aktip, 16 ka jero jeung 16 ka luar. (arah OUT bisa dihartikeun kaluar tina host controller sarta arah IN hartina asup kana host controller.)
Unggal titik tungtung bisa nransfer data ukur saarah, boh ka jero atawa ka luareun alat/fungsi, sahingga unggal pipa mangrupakeun pipa saarah. Titik tungtung 0 disadiakeun keur manajemen beus dua arah sarta jadina aya 32 titik tungtung — sakabeh alat USB kudu nerapkeun titik tungtung 0, sahingga pasti ukur aya pipa asup jeung kaluar nu dinomeran 0 dina alat nu siga kumaha wae oge.
Dina pipah ieu, data dikirimkeun mangupa paket nu panjangna rupa-rupa. Unggal pipah boga hiji panjang paket makimum, ilaharna bita, sahingga paket USB bakal mindeng ngandung hiji hal anu runtuyanana 8, 16, 32, 64, 128, 256, 512 atawa 1024 bita.
Pipah eta dibagi oge jadi opat kategori nu beda-beda dumasar kana tipe transferna:
- transfer kadali - ilaharna dipake keur parentah pondok tur basajan kana pakakas, katut tanggepan statusna, nu dipake contona ku pipah kadali beus nomer 0
- tranfer isokron - dina sababaraha guaranteed speed (mindeng tapi teu perlu sagancang-gancangna) tapi kalayan rugi data nu mungkin (possible data loss), contona audio jeung video wanci nyata
- transfer interupsi - pakakas nu merlukeun tanggepan nu gancangna kajamin (bounded latency), conton pakakas panunjuk (pointing device) jeung keyboard
- transfer nu gedé (bulk transfer) - transfer sporadis nu gede make rubak pita nu aya nu nyesa (tapi tanpa jaminan kana rubak pita atawa latency), contona transfer koropak (file transfer).
Nalika hiji pakakas (fungsi) atawa hub dicolokkeun kana host controller ngaliwatan hub naon wae dina beus, harita oge dibere 7 alamat bit nu unik dina beus ku host controller.
Kelas alat nu sering dipake (dikelompokkeun dumasar ID kelas nu didaptarkeun) nyaeta:
- 0x00
- Reserved value - used in the device descriptor to signify that the interface descriptor holds the device class identifier for each interface.
- 0x01
- USB audio device class, sound card-like devices.
- 0x03
- USB human interface device class ("HID"), keyboards, mice, etc.
- 0x06
- Still image capture device class, identical to the Picture Transfer Protocol as used across USB
- 0x07
- USB printer device class, printer-like devices.
- 0x08
- USB mass storage device class used for flash drives, portable hard drives, memory card readers, digital cameras, digital audio players etc. This device class presents the device as a block device (almost always used to store a file system).
- 0x09
- Hub USB.
- 0x0A
- USB communications device class used for modems, network cards, ISDN connections, Fax.
- 0x0E
- USB video device class, webcam-like devices, motion image capture devices.
- 0xE0
- Wireless controllers, for example Bluetooth dongles.
- 0xFF
- Custom device class - used to establish that a device or interface does not support any standard device class and requires custom drivers.
Pasinyalan USB[édit | sunting sumber]
Pasinyalan USB[édit | sunting sumber]
Nomer suku (ditempo dina sokét):
Tempo Ogé[édit | sunting sumber]
- U3 (keur ngajalankeun aplikasi Microsoft Windows tina USB flash drive)
- USB Flash Drive
- Hub USB
- Forum Pamaké USB
- USB streaming
Keur beus lianna, tempo:
- ACCESS.bus
- FireWire (katelah oge IEEE 1394, atawa I.link)
- PCMCIA
- Peripheral Component Interconnect (PCI)
- Kabel sérial (keur RS-232)
- Wi-Fi
Tumbu Luar[édit | sunting sumber]
- Home of USB Implementers Forum, Inc., including the USB 2.0 specification
- All About USB - a Complete Guide to the Universal Serial Bus
- USB Central for developers of USB devices and hosts
- USB keur DOS
- UHCI keur DOS
- Linux USB Project, containing much technical information and documentation
- Linux USB device overview, which contains much more comprehensive information than the Linux USB Project
- USB Networking Introduction
- Linux usbmount.
- USB in a NutShell - a primer for developers
- Universal Host Controller Interface (UHCI)
- USB vs FireWire speed comparison
- Embedded USB Stack (Embedded USB-MSD and USB-Bulk Stack for any RTOS)
- Pinouts for some devices with USB connector or interface
- Pinout USB
- USB-Hub.org - independent reviews on USB devices.
- ↑ Universal Serial Bus Specification Revision 2.0 — 6.5.2 USB Connector Termination Data]


c: text/html

text:
Kawung
Kawung (Arenga pinnata at. Arenga saccharifera) tangkal Arecaceae pituin alam tropis Asia, ti India wétan nepi ka Malaysia, Indonésia, jeung Pilipina. Gedena kaasup palem ukuran sedeng, jangkungna bisa nepi ka 20 m, anu watangna renjul ku puhu dahan/barangbang. Panjang daunna 6-12 m, sedengkeun lébarna 1,5 m, diwangun ku jarum daun nu lobana 1-6 kolom (panjang 40-70 cm, lébar 5 cm). Buahna, katelah 'caruluk', ngaruntuy, diaméterna 7 cm.
Najan teu digolongkeun kaancam punah, di sababaraha wewengkon mah ieu spésiés beuki carang populasina.
Mangpaat[édit | sunting sumber]
Masarakat tradisional mikawanoh kawung ku loba mangpaatna, kayaning diala lahangna pikeun diinum atawa dijieun cuka, gula, diala injukna, pakang, harupat, ruyung, lunglum atawa kawul, daun kawung, jeung nyéré.
Rujukan[édit | sunting sumber]
- Ayip Rosidi spk. (2000) Ensiklopedi Sunda: Alam, Manusia, dan Budaya. Pustaka Jaya, Jakarta.
- Hawe Setiawan (7 Okt. 2006). Sundapedia: Jagat Kawung. Pikiran Rakyat.
- Kew Palms Checklist: Arenga pinnata
- Germplasm Resources Information Network: Arenga pinnata
- Global Compendium of Weeds: Arenga pinnata
- Fairchild Tropical Botanic Garden: herbarium specimen
- PACSOA: Arenga pinnata

robotstxt: allowed

filter: keep


text:
Kokyo
Kōkyo (皇居) nyaeta Istana Kaisar Jepang sarta tempat cicing Kaisar Jepang. Lokasina di Chiyoda, Tokyo.
Sanggeus Restorasi Meiji jeung mundurna Tokugawa Yoshinobu, shogun Tokugawa, pusat Kaisar pindah ti Kyoto ka Tokyo jeung samemeh Tokugawa ngajadikeun kastil Edo tempatna kaisar. Ti taun 1888 nepi 1948, disebutna kyūjō (宮城, "kastil istana").
Istana ieu rusak waktu Perang Dunya Kadua ku bom, tapi direnovasi dina taun 1968.
Saperti istana sejenna Istana Kaisar oge tertutup keur umum, tapi Taman Wetan bisa didatangan ku turis. Bagean jero istana dibuka keur umum dua kali dina sataun nyaeta waktu ulang taun kaisar jeung taun anyar (2 Januari).
Kōkyo deukeut ka Stasion Tokyo.
Wangunan Istana Kaiasr diwangun ku Perusahaan Takenaka.
Sajarah Istana Kaisar[édit | sunting sumber]
- Heijo Palace di Nara, Istana Kaisar waktu Period Nara (710-784)
- Kyoto Gosho - Istana Kaisar di sababaraha tempat di Kyoto, istana samemeh pindah ka Tokyo dina taun 1868.


text:
Kabupatén Klatén
Kabupatén Klatén (Basa Jawa: Klathèn), nyaéta salasahiji kabupatén di Propinsi Jawa Tengah. Ibukotana Klatén. Kabupatén ieu wawatesan jeung Kabupatén Boyolali di kalér, Kabupatén Sukoharjo di wétan, sarta Propinsi Daérah Istiméwa Yogyakarta di kulon kiduleunnana. Kompléks Candi Prambanan, salasahiji komplék candi Hindu panggedéna di Indonésia, aya di Kabupatén Klatén.
Géografi[édit | sunting sumber]
Sabagian gedé wilayah kabupatén ieu mangrupa dataran handap jeung taneuh nu ngagalura. Beulah kulon kalérna mangrupakeun pagunungan, bagéan tina sistim Gunung Merapi. Ibukota kabupatén ieu aya di jalur utama Solo-Yogyakarta.
Pariwisata[édit | sunting sumber]
Tumbu luar[édit | sunting sumber]
- Foto Seputar Klaten
- (id) Loka resmi
- (id) Milis Klatén


text:
Stasion Universitas Indonesia
Stasion Universitas Indonesia (UI) nyaéta hiji stasion karéta nu aya di Beji Timur, Beji, Dépok. Stasion ieu aya di Daérah Operasi I Jakarta, sarta aya di wewengkon kampus Universitas Indonesia.
Karéta[édit | sunting sumber]
- Jalur Beureum Jakarta Kota-Bogor
- Jalur Konéng Jatinegara-Bogor
- Jalur Beureum (Cabang Dépok) Jakarta Kota-Depok
- Jalur Konéng (Cabang Dépok) Jatinegara-Depok
Angkutan umum[édit | sunting sumber]
- Kopaja S63 Blok M-Depok
- Mayasari Bakti AC81 Kalideres-Depok
- Mayasari Bakti AC82 Tanjung Priok-Depok
- Mayasari Bakti AC84 Pulo Gadung-Depok
- PPD P54 Grogol-Depok
- Bianglala AC143 Grogol-Depok
Koordinat: 6°21′36″S 106°49′54″E / 6.3600843°S 106.8316984°E


text:
Hajime Furuta
Hajime Furuta (古田 肇? babar 1947) nyaeta gubernur Préféktur Gifu di Jepang, munggaran kapilih taun 2005. Asli ti Gifu, Gifu sarta lulus ti University of Tokyo, gawe di Ministry of International Trade and Industry ti 1971, diajar di École nationale d'administration di Perancis salaku pagawe departemen.
Rujukan[édit | sunting sumber]
- "政治家情報 〜古田 肇〜" (dalam bahasa Japanese). ザ・選挙. JANJAN. Diakses pada 27 Nopémber 2007.
Tumbu kaluar[édit | sunting sumber]
- Ramatloka resmi (Basa Jepang)


text:
Kimono
Kimono mangrupa salah sahiji pakéan langsung nu dipikawanoh di dunya tradisional. [1] Kecap Kimono hartina pakéan, dina pertengahan abad ka 19, kimono dipaké ku sakabéh masarakat Jepang. [1] Urang Jepang, kimono leuwih dipikawanoh ku sebutan Wafuku basa Jepang: 和服 sacara harafiah: pakéan Jepang atawa Gofuku basa Jepang: 呉服 sacara harafiah: pakéan ti jaman Go di Tiongkok pikeun ngabédakeun jeung pakéan barat Yofuku. [2]
Cara maké kimono dina basa Jepang disebut Kitsuke. [2] Dina maké kimono miboga sababaraha aturan saperti ti mimiti jenis-jenis kimono anu luyu jeung acarana, nepi ka aksesoris anu luyu kalayan jenis kimono na. [2] Diajar maké kimono henteu gampang, ku kituna di Jepang loba tempat kursus pikeun diajar paké kimono. [2] Di toko-toko ogé loba dijual peralatan anu ngagampangkeun jalma pikeun maké kimono. [2]
Daptar eusi
Peran Kimono Di Jepang[édit | sunting sumber]
Ku lantaran cara maké kimono hésé jeung deui harga kimono anu mahal, kimono ngan dipaké ku jalma-jalma Jepang jaman ayeuna, boh lalaki boh awéwé, jeung barudak nalika datang ka acara-acara istimiwa saperti kagiatan seni jeung olahraga anu miboga sipat tradisional. [2]
Wanoja anu umurna geus dua puluh taun kudu maké kimono Furisode anu pangéndahna pikeun datang dina upacara Saidin Shiki. [2] Kitu deui kolotna ngawajibkeun budakna maké kimono nalika budakna tepang taun dina umur tujuh, lima, sarta tilu taun anu disebut Hichi-go-san. [2] Sajaba ti éta, kimono loba dipaké ku jalma-jalma anu gawédina widang industri jasa jeung pariwisata, saperti pelayan di restoran has Jepang ryotei sarta nu digawé di hotel has Jepang ryokan. [2]
Macem-Macem Kimono[édit | sunting sumber]
Kimono Wanoja[édit | sunting sumber]
Kimono pikeun wanoja diwangun ti sagala rupa jenis anu miboga sarat, simbolisme, jeung isarat-isarat nu sipatna rusiah. [2] Jenis kimono bisa némbongkeun umur si pamaké, status perkawinan, sarta tingkat formalitas ti acara anu didatanganana. [2]
- Jenis-jenis kimono wanoja [2]
1. Tomesode
2. Furisode
3. Homongi
4. Iromuji
5. Tsukesage
6. Komon
7. Tsumugi
8. Yukata
9. Pakéan Pengantin Wanoja
Kimono Lalaki[édit | sunting sumber]
Kimono lalaki leuwih basajan dibandingkeun jeung kimono wanoja. Kimono lalaki didominasi ku warna-warna poék saperti héjo kolot, coklat kolot, biru kolot, jeung hideung. [2]
- Jenis-jenis kimono lalaki [2]
1. Montsuki jeung Hakama sarta Haori.
2. Ki Nagashi
3. Hakama
4. Geta
5. Junihitoe
6. Kanzashi
7. Obi
8. Tabi
9. Waraji
10. Zori


text:
Jaka Susuru Raja Di Nagri Tanjung Singuru
Lalampahan Prabu Jaka Susuru nu ngadamel Karaton di Tanjung Singuru, anu ayeuna kasebut Bobojong Cisuru, di désa Sukarama onderdistrict Bojong Picung district Ciranjang afdeeling Cianjur.
Ieu urut nagara tempatna santosa pisan, ti kidul ti kulon jeung kalér dikurilingan ku cai ngaranna walungan Cisokan, sarta ti kidulna ngadingding gunung, disebutna gunung Cibulé, ari ti wétanna dihalangan ku bénténg 5 lapis, sarta ka wétanna pisan ngadingding Gunung Payung. Nurutkeun caritaan urang kampung Ciséro nu ayana dina suku éta gunung, éta Gunung Payung téh sanget, malah sok dipaké pamujaan sato héwan nu aya di dinya.
Ieu urut Tanjung Singuru di handapna dipaké torowongan solokan irrigatie, nu ayeuna caina dipaké nyaian sawah sajumblahna aya + 8.000 bau, éta téh nu kakurung ku solokan irrigatie wungkul.
Ayeuna urang nyairoskeun bab galurna lalampahan Prabu Jaka Susuru, putra Prabu Siliwangi Raja di Nagri Pajajaran, nu ayeuna patilasanana aya di Bogor.
Bubukana
Sang Prabu Siliwangi ka VII Raja di Pajajaran kagungan putra jenenganana Munding Mintra Kasiringan Wangi. Dina hiji mangsa magelaran di panca niti dideuheusan para Bopati, Patih, Mantri para Tumenggung. Sang Prabu Siliwangi ngadawuh ka sadayana Para Bopati, dawuhanana: “Kumaha hé para Bopati, Patih jeung Tumenggung, sa réh na kami kagungan putra pameget, nya ieu si ujang Raden Munding Mintra Kasiringan Wangi, tacan kagungan garwa, tapi ku kami hayang dijenengkeun Bopati heula!” Piunjukna para Bopati sareng para Tumenggung ka Sang Prabu Siliwangi: “Éta mah sadaya-daya, henteu ngalalangkungan Kangjeng Gusti baé, menggah pijenengeunana putra Raden Munding Mintra Kasiringan Wangi.” Sanggeusna sang Prabu Siliwangi ngadangu piunjukna para Bopati jeung Tumenggung kitu, lajeng ngadawuh deui: “Ari mungguh kahajang kami sarta nurutkeun Gambar Pakuan Pajadajaran, pinagaraeunana teh ayana di tatar Alasan Pasagi Wétan, ngan pingaraneunana nagara kumaha engké baé buktina,”
Sanggeusna Kangjeng Raja Siliwangi ngadawuh kitu, terus putrana Radén Munding Mintra Kasiringan Wangi, disaur, sarta didawuhan kudu ngamplang ngumbara ka tatar Alasan Pasagi Wétan, néangan pinagaraeun, sarta diréncangan ku dua Tumenggung, nja éta Dipati Tumenggung Séwana Giri, jeung Dipati Tumenggung Séwana Guru, sarta dipasihan jimat Makuta Siger Kancana jeung Gambar Pakuan Pajajaran atawa gambar Lawé Domas Kinasihan. Saparantosna sadia lajeng Munding Mintra Kasiringan Wangi jeung Tumenggung Séwana Giri Séwana Guru angkat tiluan. Barang nepi kana Leuweung ganggong si magonggong, Radén Munding Mintra sarta dua Tumenggung lirén di dinya, pok mariksa ka Tumenggung Séwana Guru jeung Séwana Giri, kieu lahirna: “Hé, mang Tumenggung Séwana Guru jeung Séwana Giri, boa-boa nya ieu pinagaraeun téh!” jawabna dua Tumenggung: “Sumuhun dawuh, émutan pun paman ogé kawas-kawas yaktos pisan ieu, pantes upami didamel nagara téh, margi palemahanana saé, tanah kalingkung ku gunung, bahé ngétan, nya nu kieu nu disebut Galudra Ngupuk téh,”
Tuluy Radén Munding Mintra neneda ka jimatna Makuta Siger Kancana, sarta neneda ka Déwa Batara Sanghiang Utipati. Dimakbul panedana, tuluy éta tanah dicipta, jleg jadi nagara, sarta maké bénténg 5 lapis, salapis bénténg beusi, salapis waja, parunggu, pérak, lapis nu pangjerona beusi purasani. Ti dinya neneda deui ka Déwa mundut pamuk 8.000, baladna 80.000, badégan 65 nu purah ngurus di Karaton. Sanggeusna lengkep eusi karaton rawuh eusi nagara, tuluy Raden Munding Mintra Kasiringan Wangi barempug jeung Tumenggung Séwana Giri, Séwana Guru, baris nangtukeun pingaraneunana éta nagara. Tapi dijawab ku Tumenggung Séwana Guru, Séwana Giri: “O, Radén, perkawis pingaraneunana ieu nagara, ulah ngaborongkeun rama baé, Gusti Prabu Siliwangi di Pakuan Pajajaran, langkung saé abdi baé utus ka Pajajaran ngadeuheus ka Gusti”. Nya tuluy Radén Munding Mintra ngarempugan. Ti dinya lajeng Tumenggung Séwana Guru angkat séja ngadeuheus ka kangjeng Prabu Siliwangi. Teu kacarios di jalanna, parantos sumping ka nagara, lajeng marek ka Kangjeng Prabu Siliwangi, sarta terus unjukan yén dipiwarang ku putrana nyuhunkeun pingaraneunana éta nagara, wiréh saniskanten parantos sayagi, henteu acan dingaranan.
Dawuhan Kangjeng Prabu Siliwangi: “Ari pingaraneunana éta nagara kudu Tanjung Singuru”. Ti dinya Tumenggung Séwana Guru amit mulang, parantos dongkap ka nagara Tanjung Singuru, tuluy dipariksa ku Munding Mintra Kasiringan Wangi: “Kumaha dawuhanana Gusti Prabu Siliwangi?” Tuluy diunjukkeun ku Tumenggung Séwana Guru, yén dawuhanana pingaraneun éta nagara téh kudu Tanjung Singuru, sarta raja kudu gentos jeneng, Prabu Jaka Susuru”. Saur Radén Munding Mintra Kasiringan Wangi: “O, atuh nuhun, yén ayeuna nagara geus aya angaranna, sarta kami digentos jenengan, ngan hanjakal baé acan boga pawarang. Ari ayeuna saha deui nu baris pibelaeun, kajabi ti mamang dipati, ayeuna diperih pati, kudu neangan Putri keur baris pawarang”. Saur Tumenggung Séwana Guru: “Mangga abdi ayeuna mendak wartos, aya mojang di nagara Bitung Wulung, putra Tumenggung Bitung wulung, Pangeran Jungjang Buana, jenenganana eta Putri nu hiji Sekar Jayanti, hiji deui Jayanti Kembang”. Saur Prabu Jaka Susuru: “O, atuh lamun kitu mah urang sakalian baé lamar, nyandak sakumaha adat biasa panglamar, keur ka Tumenggung Bitung wulung”. Ti dinya lajeng Patih angkat.
Geus dongkap ka nagara Bitung wulung, kasondong Raja keur lenggah, tuluy Patih ngadeuheus, dipariksa ku Raja: “Ti mana sampéan, saha tuang kakasih jeung rék naon?” jawab Tumenggung Séwana Guru; “Numawi marek, ieu kuring téh Patih Tanjung Singuru, badé ngalamar, jadi utusan Ratu. Kumaha putra sampéan yaktos lagas kénéh? Upami lagas ayeuna disuhunkeun”. Saur Raja: “Bener kaula boga anak, tapi ku ieu ku ieu ogé dilamar teu dibikeun baé, ayeuna dipundut ku turunan Pakuan Pajajaran, Prabu Jaka Susuru, ari cara kaula mah ngan sambung dunga, sarta ulah dilila-lila, sabab Putri geus sawawa”. Saur Patih; “Upami kitu nuhun, malah ayeuna oge bade dibantun sakalian, supaya dinten ieu kasanggakeun ka Prabu Jaka Susuru”. Saur Raja Bitung wulung Jungjang Buwana: “Ih atuh ayeuna mah urang sakalian baé dianteurkeun ku kaula”. Ti dinya terus ararangkat, kocap geus sumping ka nagara Tanjung Singuru, tuluy dipariksa ku Prabu Jaka Susuru hasil henteuna. Patih lajeng unjukan yén hasil, malah kabantun, sarta disarengan ku ramana, sarta tuluy ku ramana dipasrahkeun ka Prabu Jaka Susuru, saurna: “Ayeuna mangga nyérénkeun, geus teu ngalalangkungan Prabu Jaka Susuru”. Tidinya ramana Putri mah amit mulih ka nagarana di Bitung wulung.
Kacarios Prabu Jaka Susuru, mundut kempelan sareng Dipati, para ponggawa sakabéh, badanten baris pésta réh parantos kagungan pawarang tacan dipéstakeun. Teu lami geus ger pésta ramé 7 poé 7 peuting.
Tunda sakedap lalakon Prabu Jaka Susuru, kocapkeun aya hiji nagara, nagara Gunung Gumuruh, jenengan Rajana Badak Tamela Sukla Panarak Jaya. Éta Raja teu kagungan garwa, ngan kagungan sadérék istri hiji jenengan Ratna Kembang Tan Gumilang.
Raja keur linggih di Paseban, ngadangu anu pésta di nagri Tanjung Singuru, tuluy nyaur raina nyai Putri Ratna Kembang: “Nyai di mana éta nu pésta téh?”
Jawab Putri: “Éta nu pésta téh, di nagri Tanjung Singuru, Rajana keur oléng-pangantén jeung Putri Sekar Jayanti, Jayanti Kembang”.
Saur Raja: “ O, atuh éta mah mojang kantanan akang ti baheula, éta Putri Sekar Jayanti téh bébéné akang. Coba nyai dagoan heula, ayeuna ku akang rék diiwat”.
Jawab raina: “Akang ulah, sabab éta mah pawarang Raja, najan akang weduk ogé moal mampuh, tangtu urang cilaka”.
“Ah keun baé ku akang rék direbut, moal beunang dicaram, kapan akang boga kawah Domas; éta Prabu Jaka Susuru ku akang dék dilejokeun, ré dibobodo disebutkeun di kawah Domas aya inten gedéna sagedé énéng, sina dicarokot, sarta mun geus di jero kawah, pantona ku akang rék ditutup”.
Lajeng Raja Gunung Gumuruh angkat, geus sumping ka Tanjung Singuru, terus pamit neda eureun.
Katingali ku Raja Tanjung Singuru lajeng dipariksa: “Sampéan ti mana asal, sarta saha jenengan tara-tara ti sasari, kawas anu aja béja?”
Jawabna: “Leres akang téh Raja Gunung Gumuruh, nu mawi dongkap ka dieu, seja bakti nagri, nyanggakeun jelema, sareng inten buntet sagedé énéng, nu aya di kawah Domas: teu aya deui nu baris piiasaeun nyandak ngan rai, nu kagungan milik”.
Lajeng Raja Tanjung Singuru nyaur ka raina: “Kumaha Nyai éta urang ayeuna dibaktian nagri jeung intan, kumaha hadé
Jawab raina: “Entong raka, biheung teuing éta anu rék nganiaya ngagoda ngarancana ka urang, sareng ieu rai séjén raraosan, asa rék ngandeg”.
Tapi Patih Tumenggung Sewana Guru unjukan: “Moal saé nu bakti teu ditampi, ayeuna mah mangga baé urang angkat.” Ti dinya lajeng arangkat Prabu Jaka Susuru, Tumenggung Séwana Guru, Séwana Giri sareng Raja Panarak Jaya. Teu kocap di jalanna, geus sumping ka kawah Domas.
Barang sumping lajeng Prabu Jaka Susuru, Tumenggung Sewana Guru sarenga Sewana Giri narempo kana éta kawah. Teu tata pasini deui ku Raja Gunung Gumuruh, éta nu tiluan téh ngan dijejekan baé digebruskeun kana kawah Domas. Barang geus tigubrag tiluanana, tuluy pantona ditutup ku batu wulung ku éta Raja Gunung Gumuruh. Éta ménak nu tiluan di jero dasar kawah Domas, terus tatapa, lamina kénging 30 taun.
Ti dinya Raja Gunung Gumuruh teras angkat ka nagara Tanjung Singguru, maksudna rék ngandih nagri. Barang sumping lajeng dipariksa ku Putri Sekar Jayanti, Jayanti Kembang: “Raka, Raja Gunung Gumuruh, naha di mana kénéh ari Prabu Tanjung Singuru?”
Jawabna: “Nyai ayeuna entong nanyakeun Prabu Jaka Susuru, sabab ku akang enggeus di jerum, ayeuna mah carogé nyai téh nya akang pisan, sarta ieu nagara ku akan rék diandih.”
Jawab Putri: “Ah duka, sabab kuring mah moal pegat tuhu ka Prabu Jaka Susuru!” Keukeuh Putri dipaksa, teras éta Putri mabur, barang dongkap ka pileuweungan, bobotna geus jejeg 9 sasih, éta putri ngowo di tengah leuweung, putrana pameget sadaya, sarta dijenenganan éta murangkalih nu ti Sekar Jayanti: Heulang Boengbang Legantara Lungguh Tapa Jaya Perang, ari nu ti Jayanti Kembang jenenganana Kebo Keremay Sakti Pangéran Giringsing Wayang. Éta murangkalih duwanana dirorok di pileuweungan, ageung di pileuweungan. Barang geus yuswa 10 taun éta marurangkalih sareng ibuna teras ngungsi ka nagara Tanjung Sumbara. Anu kagungan nagara éta Gajah Karumasakti; ari garwana dua, jenengan Purba Déwata, Tarna Déwata. Barang sumping éta marurangkalih sareng ibu-ibuna ka payuneun Raja Gajah Karumasakti, dibagéakeun: “Oh sukur nuhun bagéa sumping, ieu téh nu ti mana, sarta turunan saha?”
Jawab Putri; “Upami Raja percanten, ieu pun anak, turunan Kangjeng Prabu Siliwangi, putra Prabu Jaka Susuru; ari kuring ibuna, nu mawi ka dieu seja nyuhunkeun tulung panggugahkeun Prabu Jaka Susuru, nu aya di jero dasar kawah Domas, dijerum ku Raja Gunung Gumuruh”.
Dawuhan Raja: “O nyai, hadé ku akang ditulungan. Ayeuna éta nagri Tanjung Singuru urang jieun lantaran, supaya kauninga ku Raja Gunung Gumuruh, éta nagri urang huru”. Jawab Putri: “Saé, nanging muga énggal digugahkeun heula nu aya di dasar kawah”. Lajeng Raja Karumasakti angkat, barang sumping ka Tanjung Singuru, teras éta nagri dihuru, seuneu muntab-muntab saeusi nagri budal ngalér ngétan ngidul ngulon, nagara burak-barik.
Jawabna: “Ieu nagara kula” Ceuk Raja Gunung Gumuruh; “Nu kula”.
Paaku-aku, tungtungna ger perang éta Raja Gajah Karumasakti jeung Gunung Gumuruh, ramé gelut ngadu kasaktén; tungtungna Raja Gunung Gumuruh kadéséh perangna, nepi ka taluk ka Raja Gajah Karumasakti. Ti dinya Raja Gajah Karumasakti nyaur: “Ayeuna manéh taluk, tapi kudu geuwat ngagugahkeun Prabu Jaka Susuru ti dasar kawah Domas”
Jawabna: “Mangga, tapi kedah sareng, sareng sampéan, urang ka kawah”. Ti dinya lajeng arangkat, barang sumping kana kawah Domas, batu tutupna téa tuluy dijungkatkeun, béh kapendak éta nu tiluan téh, Prabu Jaka Susuru, Tumenggung Séwana Guru, Séwana Giri, lajeng digugahkeun dihanjatkeun.
Éta Raja Gunung Gumuruh nyanggakeun pertobat ka éta 3 ménak tina urut waktu tadi sakitu ngaya-ngayana ka éta Prabu Jaka Susuru, sarta nagarana katut eusina dipasrahkeun rawuh sadérékna nu istri disanggakeun ka Prabu Jaka Susuru, supaya didamel pawarang. Satuluyna nagara Gunung Gumuruh kaparéntah ku Prabu Jaka Susuru.
Ti dinya lajeng Prabu Jaka Susuru angkat sareng putri sadérékna Raja Gunung Gumuruh ngabujeng ka nagara Tanjung Sumbara. Jadi tetepna Raja Prabu Jaka Susuru di nagara Tanjung Sumbara kagungan pawarang 3 putra 2 papatih 4 nya éta:
- Tumenggung Séwana Guru
- Tumenggung Séwana Giri
- Tumenggung Gajah Karumasakti
- Tumenggung Badak Tamela Sakti Panarak Jaya


text:
Pangajaran 9
Ngaregepkeun Pupujian
Pedaran
Pupujian téh wangun puisi anu ilaharna sok ditembangkeun di masjid saméméh solat pardu. Cara ngalagukeunana biasana sok béda-béda, kumaha kabiasaan di masing-masing wewengkon. Eusina umumna mangrupa pupujian ka Alloh atawa solawat ka Nabi.
Jawab pananya di handap !
1. Diwangun ku sabaraha pada (bait) pupujian di luhur téh? Dina unggal pada aya sabaraha padalisan (jajaran)?
2. naon anu dicaritakeun dina éta pupujian?
3. Hal naon anu karasa ku hidep sanggeus maca pupujian di luhur?
4. Salian ti pupujian di luhur, pupujian naon deui nu hidep apal?
5. Cing pék caritakeun maké basa hidep sorangan eusi pupujian di luhur !
Pancén
1. Apalkeun pupujian di luhur, hariringkeun hareupun kelas. Bisa ku saurang-saurang, bisa ogé ku wawakil kelompok.
2. Tanyakeun sarta tuliskeun pupujian nu biasa sok dihariringkeun di mashid nu aya di lingkungan hidep.
[tina buku Sabasa 7A citakan ka-2 (Edisi Revisi) 2005, kaca 77 – 80]
7 Komentar
-
ass’mikum…
punten,abdi kirang ngartos maksad dina pedaran teh naon kitunua?
hatur nuhun..
diantos balesanna..
-
pedaran mah sami sareng bahasan
Comments RSS TrackBack Identifier URI


text:
Home » Doel Sumbang » Koleksi D » Pop Sunda » Chord dan Lirik Nonggeng - Doel Sumbang
Chord dan Lirik Nonggeng - Doel Sumbang
Written By Ryan Rohidin on 19 May 2013 | 5:18 PM
Gm D
Boga kabogoh sekertaris geulis, tilu bulan ngalegleg direktur.
D Gm
Boga kabogoh karyawati geulis, tilu bulan ngalegleg menejer.
Cm D Gm
Tah kitu lamun hirup mabok dunya.
Gm D
Boga kabogoh pramugari geulis, tilu bulan ngalegleg pilot.
D Gm
Boga kabogoh mahasiswi geulis, tilu bulan ngalegleg rektor.
Cm D Gm
Tah kitu lamun hirup mabok dunya.
Gm D
Boga kabogoh biduan geulis, tilu bulan ngalegleg produser.
D Gm
Boga kabogoh parawat geulis, tilu bulan ngalegleg dokter.
Cm D Gm
Tah kitu lamun hirup mabok dunya..
Cm Gm
cinta yang kuat, cinta yang hebat..
D D Gm
dikoroyok kuharta mah dikoroyok kubanda mah cinta teh nonggeng..
Cm Gm D D
cinta yang kuat, cinta yang hebat.. dibibita kutahta mah dibibita Bb A Gm
kupangkat mah cinta teh nonggeng..
Cm Gm D Gm Cm Gm D# D Gm
cinta nu sajati, dimana anjeun.. cinta nu sajati, kamana anjeun..


text:
Apel
Apel nya éta buah anu dihasilkeun tina tangkal apel. Buah apel ilaharna buleud, warnana aya nu héjo aya ogé nu beureum malah mah konéng. Daging buahna rada teuas jeung sikian saeutik. Apel leuwih alus didahar nalika atah kénéh. Manusa mulai melak apel di daérah Asia Tengah. Apel biasa dipelak di daérah anu suhuna sejuk. Buah apel kasohor ku rasana anu amis haseum katut vitamin anu dikandungna. Di Indonésia sorangan, séntra produksi apel aya di Malang, Pausruan, Banyuwangi, Tawangmangu (Jawa Tengah), Buleleng jeung Tabanan (Bali), Nusa Tenggara Timur, Nusa Tenggara Barat]], jeung Sulawesi Selatan.
== Référénsi ==pooo
- (pdf) Ngeunaan Apel (diaksés tanggal 4 Januari 2012)


text:
Néptunus
Neptunus nya éta planét panglaérna (kadalapan) lamun dilanglang ti Panonpoé.[1] Neptunus ngabogaan jarak rata-rata jeung Panonpoé sagedé 4.450 juta km. [1] Neptunus ngabogaan diameter ngahontal 49.530 km sarta ngabogaan massa 17,2 massa Bumi. [1] Période rotasi ieu planét nya éta 16,1 jam, sedengkeun période révolusi nya éta 164,8 warsih. [1] Wangun planét ieu jiga jeung Bulan kalayan permukaan aya lapisan ipis silikat. [1] Komposisi nu nyusun planét ieu téh beusi sarta unsur beurat séjénna. [1] Planét Néptunus miboga 8 satelit, di antarana Triton, Proteus, Nereid, sarta Larissa.[1] Sarua kawas planét gedé séjénna di Tata Surya, Néptunus ogé ngabogaan lélépén. [2] Lélépén debu ipis anu mengitari planét ieu kapanggih warsih 1989 ku Voyager 2. [2] Néptunus dinamai nurutkeun ngaran déwa sagara Roma baraya ti Pluto sarta Jupiter, kapanggih dina tanggal 23 Séptember 1846 ti prediksi matematik lain ti hasil observasi.[2] Minangka planét panglaérna anu ogé ngabogaan lélépén, lélépén di Néptunus jiga jeung lélépén Jupiter ampir teu kasampak lamun dibandingkeun lélépén Saturnus atawa Uranus. Nepi ka ayeuna dipikanyaho aya 5 lélépén anu geus terdeteksi sarta dipikanyaho data-datana di Néptunus nya éta ti anu pangdeukeutna nya éta lélépén Galle, Leverrier, Lassell, Arago sarta Adams. [2] Hiji lélépén lemah séjénna anu tacan dipikanyaho ngaranna motong orbit bulan Néptunus nya éta Galatea. [2] Sajaba Galatea, aya 3 satelit Néptunus séjénna anu ogé mengorbit di wewengkon lélépén nya éta Naiad, Thalassa sarta Despina.[2] Lélépén di Néptunus mimiti dipikanyaho di mana ayana dina warsih 1846 waktu William Lasell nu nimukeun Triton mikir manéhna geus nempo busur lélépén ngalingkung Néptunus. [2] Warsih 1968, ngaliwatan okultasi béntang pikeun munggaran lélépén Néptunus junun dideteksi tapi masih tacan kanyahoan yén éta hiji lélépén. [2]
Rujukan[édit | sunting sumber]
[[kategori:
[[Kategori:
[[Kategori:


text:
Austronésia
Austronesia, dina jihat sajarah, nujul ka lemah cai manusa nu nyarita basa-basa Austronésia, nyaéta basa Malayu, Filipino, Indonésia, Sunda, Jawa, jeung sarébuan basa lianna. Nu jadi lemah cai, ceuk sawatara antropolog, nyaéta wewengkon Yunnan, Cina. Najan kitu, dina terminologi kiwari mah Austronésia téh nujul ka wilayah tempat dipakéna basa-basa Austronésia, nu ngampar ti Madagaskar di beulah kulon, nepi ka Pulo Easter (Polinésia) di beulah wétan. Austronésia salaku wewengkon sacara tradisional kabagi kana opat wilayah: Kapuloan Nusantara, Mikronésia, Mélanésia, jeung Polinesia.
Ngaran Austronésia dicokot tina basa Latin austrālis "pakidulan" jeung Yunani vήσoς (nêsos) "pulo".
Daptar eusi
Nusantara[édit | sunting sumber]
Kapuloan Nusantara, atawa Kapuloan Malayu, ngawengku sababaraha nagara:
- Indonésia;
- Pilipina;
- Malaysia; jeung
- Timor Wétan
Pulo-pulo lianna nu populasina turunan Malayu di antarana Guam jeung Kapuloan Mariana Kalér.
Mikronésia[édit | sunting sumber]
Istilah Mikronésia mimiti dipaké ku Jules D'Ormont taun 1893 tina basa Yunani nu hartina 'kapuloan leutik'.
Sacara politis, Mikronésia kabagi kana dalapan wilayah:
- Nagara Federasi Mikronésia;
- Républik kapuloan Marshall;
- Républik Palau;
- Persemakmuran Kapuloan Mariana Kalér;
- Républik Nauru;
- Républik Kiribati;
- Guam.
- Pulo Wake.
Mélanésia[édit | sunting sumber]
Sarua jeung Mikronésia, istilah Mélanésia mimiti dipaké ku Jules D'Ormont taun 1893 tina basa Yunani nu hartina 'kapuloan hideung', dumasar kana fisiognomi urang Mélanésia.
Pulo-pulo di handap ieu ilaharna mah dianggap kaasup Mélanésia:
- Fiji
- Kalédonia Anyar
- Guinea Anyar, nu sacara pulitis kabagi antara Indonésia jeung Papua New Guinea
- Kapuloan Solomon
- Vanuatu
- Maluku, Indonésia
- Kapuloan Selat Torres, Australia
Pulo-pulo lianna nu populasina mangrupakeun campuran turunan Mélanésia, nyaéta:
- Nauru
- Timor, sacara pulitik kabagi antara Indonésia jeung Timor Wétan
- Tonga
- Maluku Utara, Indonésia
- Florés, Indonésia
- Sumba, Indonésia
Polinésia[édit | sunting sumber]
Sarua ogé jeung Mélanésia, istilah Polinésia téh dijieun ku Jules D'Ormont taun 1893 tina basa Yunani nu hartina "pulo-pulo anu loba", nu ngagambarkeun lobana pulo di wewengkon Pasipik ieu.
Nu kaasup Polinésia, nyaéta:
- Samoa Amérika, AS
- Kapuloan Cook, Selandia Anyar
- Kapuloan Easter, Cili (ngaran aslina mah 'Rupa Nui')
- Polinésia Perancis, Perancis
- Hawai'i, AS
- Kapuloan Loyalty, Kalédonia Anyar
- Selandia Anyar (disebut Aotearoa dina basa Maori)
- Niue, Selandia Anyar
- Rotuma
- Samoa
- Kapuloan Swains, Samoa Amérika
- Tokelau, Selandia Anyar
- Tonga
- Tuvalu
- Wallis jeung Futuna, Perancis
Salian ti kapuloan di luhur, Polinésia ogé ngawengku wewengkon séjén nu boga budaya atawa maké basa Polinésia, kayaning Rennell atawa Tikopia di Kapuloan Solomon.
Sumber rujukan[édit | sunting sumber]
- Austronesia, Wikipédia édisi basa Inggris (4 April 2006)


text:
Sekolah Menengah Kejuruan Karya Nasional (SMK-Karnas) Kuningan gawe bareng jeung PT. Fukusuke Kogyo Indonesia, anyar-anyar ieu ngayakeun test rekrutmen calon tanaga gawe pikeun ditempatkan di eta pausahaan.
Test rekrutmen calon tanaga gawe nu dilaksanakeun di Kampus SMK Karnas, diiluan ku 66 peserta diantarana 45 calon tanaga gawe wanoja jeung 21 lalaki lulusan sawatara SMA jeung SMK boh negeri boh swasta sa-Kabupaten Kuningan.
Kepala SMK Karnas Kuningan, Ir. H. Yepri Esa Tri Jaka, M.Pd, dibaturan ku panitia bursa kerja, Yayat, nyebutkeun, saenyana pihak pausahaan nu bagerak dina widang industri plastik di Bekasi, ngabutuhkeun tanaga gawe reana 100 urang, diantarana 80 urang tanaga gawe wanoja jeung 20 urang tanaga gawe lalaki.
“Kumargi di SMK Karnas teu gaduh lulusan istri, nya ngalibetkeun lulusan-lulusan ti sakola nu sanes da sesah milari calon padamel istri,” ceuk Yepri. *


text:
Karnivora
- Ngeunaan hiji ordo di kelas Mammalia, tingali Carnivora
- Keur guna lian ti Karnivora, tempo Karnivora (disambiguasi).
Hiji karnivora hartina 'nu dahar daging' (Latin, carne 'daging' jeung vorare 'teureuy') nyaéta hiji mahluk hirup nu miboga tanaga jeung nutrisina ti cara ngadahar utamina jaringan sato, boh liwat prédasi atanapi mulung.[1][2]
Tingali ogé[édit | sunting sumber]
Rujukan[édit | sunting sumber]
Citakan:Biological interaction-footer Citakan:Feeding Citakan:Modelling ecosystems


text:
BUBUKA
Asmarandana
1. Ieu anu rek digurit, lalakon jaman ayeuna, hal salira anu jongkot, ngawincik aturannana, supaya jadi kabuka, kabuka tunggalna wujud, dipapay ti memeh aya.
2. Nepi kana aya bukti, tina taya kana aya, geus aya bet ngalalakon, ngalaman di alam dunya, nyorang kana karamean, ayeuna baris diatur, urang papay ti asalna.
3. Tina tadi asal sepi, dina alam memeh aya, ari geus aya bet jadi cekcok. Sepi dina jaman Kun Dzat, cekcok jaman Kun Fayak, Kun Mutlaq geus sidik wujud, rupa sarupa-rupana.
4. Rupa teu kenging disalin, kitu tandana Kun Mutlaq, saperti rupa awewe, mun kitu sidik rupana, teu kenging dirobah, rupa pameget nyakitu, teu beunang dipindah-pindah.
5. Rupa istri pikeun istri, pameget keur rupa lanang, henteu salah kituna teh, eta tandana Kun Mutlaq, tapi ieu ayeuna, ku jisim kuring diatur, ku carita sangkan terang .
6. Kahijina ku pamilih, kaduana ku umpama, bade didamel lalakon, geura kieu cariosna, pang ieu urang gumelar, kersana Gusti Yang Agung, ngadegna gumelar sifat.
7. Hanteu ujug-ujug bukti, ngersakeunnana gumelar, sasat ngadamel lalakon, kieu ceuk papayannana, namung upami mufakat, rempug sareng dulur-dulur, mun teu cocog sae cempad.
8. Tapi pamugi sim kuring, upama aya nu lepat, mugi kersa mere hartos, nyakitu deui basana, tangtos seueur nu lepat, mugi neda tawakup, margi ngarang nembe pisan.
9. Kocap aya hiji Nagri, ngaran Nagri Raga Taya, ari nu mangku Bupatos, anu nyepeng Raga Taya, nelah jenengannana, kamashur ka unggal Ratu, sang Prabu Jasadiah.
10. Dupi anu jadi Meswari, jenengan Ratna Atiyah, tunggal turunan Bupatos, teges terahing Kusumah, estu layeut sami pisan, siang wengi tara jauh, babarengan tara pisah.
11. Kocap eta Kangjeng Gusti , geus kagungan dua putra, pameget langkung karasep, kacatur jenengannana, Raden Muslimin cikalna, kaduana anu bungsu, katelah Raden Muslimat.
12. Teu kinten-kinten diasih, ku Ibu rawuh ku Rama, teu pilih kasih dienod, duanana dipalajar, Agama sareng Elmuna, raka rai sami suhud, ngesto ka piwejang Rama.
13. Naon bae sakaliring, sakur pangwuruk ramana, hanteu aya anu mencog, dihartikeun ku duaan, sarta geus kamaranah, geus sumurup kana qalbu, sadaya wuruk ramana.
14. Saparantosna mangarti, kana sadaya piwejang, dua putra lajeng wae, amit ti payuneun Rama, ngalih ka sejen tempat, caralik di tempat singkur, ngahusukeun wuruk rama.
15. Nu mimiti naros rai, nyaeta Raden Muslimat, ka rakana bari mando, hormat tumaros ka raka, saur Raden Muslimat, mugi engkang ulah bendu, rehna rai kumalancang.
16. Kumawantun naros rai, kumargi raos pisan, rai masih keneh bodo, moal sapertos engkang, dina perkawis Agama, nu ku Ama dipitutur, rai tacan paham pisan.
17. Ngawalon Raden Muslimin, duh rai taya pamengan, ka engkang bade tumaros, naon sakapaham engkang, moal arek dikilungan, kajabi anu teu acan mafhum, pun engkang moal tiasa.
18. Perkawis Agama suci, geura kieu sayaktosna, ku engkang baris ditektek, diterangkeun mimitina, geuning kieu dalilna, dina hadist geus kamasyhur, dalil teh kieu unina.
19. Mimitina Awwalu Dinni, lajengna Ma'rifatullah, sundana kieu eta teh, lamun rek lalakon agama, wajib ma'rifat heula, kana dzat Allah nu Maha Agung, supaya sah ibadahna.
20. Tapi rai sanes deui, hal ma'rifat ka dzat Allah, eta teh lain sapertos, nganyahokeun kanu anyar, Hawadist basa arabna mah, hawadist teh nu ngajentul, nu nyata aya buktina.
21. Tatapi masing kaharti, atawa ka elmu tea, sabab Allah ta'ala teh, ceuk saksina Dzat Laesa, Kamislihi terasna, hartina dzat yang agung, hanteu aya umpamana.
22. Ngan dawuhan Kangjeng Nabi, wajib nganyahokeunnana, nganyahokeun diri maneh, diri anu sajatina, sabab kieu ceuk Hadistna, Waman aroffa nafsahu, faqod aroffa robbaha.
23. Jeung aya lajengna deui, Man aroffa robbaha, Faqod jahilan nafsah teh, kieu pihartieunnana, saha-saha jelema, nyaho ka dirina kitu, tangtu nyaho ka pangeran.
24. Jeung saha nu nyaho deui, geus nyaho ka pangeranna, dirina geus tangtu bodo, tah eta kitu hartina, mangga geura manahan, dalilna eta teh kitu, pikeun saksi ngelmu tea.
25. Malah dawuhan Jeng Nabi, Illa anna awallanafsah, terasna teh fardu 'ain, kieu eta teh sundana, mimitina hal ibadah, sing terang jatining hirup, masing tepi ka 'aena. Sasat kudu katinggal, sifat hirup sing kapendak, jatining sahadat eta teh, bibitna sagala rupa, nya hahekat Muhammad, awalna Muhammad kitu, nya eta Sagara Hayat.
Mangga urang sami-sami manahan...palih dieu heula...


text:
GSM
Global System for Mobile communications (GSM: asalna ngarupakeun singketan tina Groupe Spécial Mobile) nyaéta standar paling populér pikeun telepon sélulér (atawa telepon mobil) di sakuliah dunya. Asosiasi GSM, ngira-ngira yén 82% tina pasar telepon sélulér di dunya ngagunakeun standar ieu[1]. GSM digunakeun ku leuwih ti 2 miliar jelema di leuwih 212 nagara jeung wewengkon husus.[2][3]
Kahadiranana anu dimana-mana (basa Inggris: ubiquity) ngajadikeun roaming internasional ilahar antara para operator telepon sélulér, anu ngamungkinkeun para langganan ngagunakeun telepon di réa patempatan di dunya. GSM béda jeung téknologi anu leuwih ti heula lantaran kanal signalling katut kanal sora (ucapan) boga kualitas telepon digital, sahingga disebut sistem telepon sélulér generasi kadua (2G).
Digunakeunana standar GSM di sakuliah dunya geus nguntungkeun pikeun para pamakéna lantaran meunangkeun kamampuhan pikeun roaming sarta pindah operator tanpa ngaganti telepon. Sedengkeun pikeun operator jaringan, standar GSM nguntungkeun lantaran bisa milih alat ti rupa-rupa pabrik anu ngagunakeun standar GSM)[4]). GSM ogé geus naratas alternatif béaya rendah pikeun telepon sora, nyaéta Short message service (SMS, atawa disebut oge "pesen singket"), anu kiwari dirojong ogé ku standar-standar telepon sélulér lianna.
Kaol (vérsi) standar anu leuwih anyar tetep bisa diterapkeun (kompatibel) kana jaringan telepon GSM anu geus aya. Conto standar kasebut nyaéta vérsi Release '97 anu nambahkeun kamampuhan data pakét, ku cara maké General Packet Radio Service (GPRS). Conto lianna nyaéta Release '99 anu nawarkeun pangiriman data kalayan laju anu leuwih gancang ku cara ngagunakeun Enhanced Data Rates for GSM Evolution (EDGE).
Daptar eusi
Sajarah[édit | sunting sumber]
Dina taun 1982, European Conference of Postal and Telecommunications Administrations (CEPT) ngadegkeun Groupe Spécial Mobile (GSM) pikeun nyieun hiji standar sistem telepon mobil anu bisa digunakeun di sakuliah Éropah.[5] Dina taun 1987, hiji memorandum of understanding disaluyuan ku 13 nagara Éropah pikeun nyieun hiji sistem telepon sélulér anu ilahar di sakuliah Éropah.[6][7]
Dina taun 1989, tanggung jawab GSM kasebut dibikeun ka European Telecommunications Standards Institute (ETSI) sarta spésifikasi GSM fase I dikaluarkeun dina taun 1990. Jaringan GSM munggaran diwangun dina taun 1991 ku Radiolinja di Finlandia kalayan parawatan infrastrukturna ku Ericsson.[8] Nepi ka tungtun taun 1993, aya leuwih ti sajuta palanggan anu ngagunakeun jaringan telepon GSM anu dijalankeun ku 70 operator di 48 nagara.[9]
Wincikan téknis[édit | sunting sumber]
GSM nyaéta jaringan sélulér, dimana héndsét nyambung ka éta jaringan ku cara mancarkeun sinyal pikeun néangan sél-sél (base station) anu paling deukeut. Jaringan GSM jalan dina opat pita frékuénsi anu béda. Kalolobaan jaringan GSM jalan dina pita frékuénsi 900 MHz atawa 1800. Sababaraha nagara di benua Amérika (kaasup Kanada jeung Amérika Sarikat) ngagunakeun pita-pita frékuénsi 850 MHz jeung 1900 MHz lantaran pita-pita frékuénsi 900 MHz jeung 1800 MHz geus disadiakeun pikeun kaperluan lianna.
Pita frékuénsi 400 MHz jeung 450 Hz, anu leuwih jarang dipaké, digunakeun di sababaraha nagara, utamana Skandinavia, dimana frékuénsi-frékuénsi kasebut saacanna digunakeun pikeun sistem telepon sélulér generasi kahiji (1G).
Dina pita 900 MHz, pita frékuénsi uplink nyaéta 890–915 MHz, sedengkeun pita frékuénsi downlink nyaéta 935–960 MHz. Rubakpita 25 MHz ieu dibagi kana 124 channel frékuénsi pamawa, anu masing-masingna dipisah ku 200 kHz. Time division multiplexing digunakeun dina ieu sistem pikeun ngamungkinkeun dalapan full-rate atawa genepbelas half-rate channel sora (ucapan) pikeun tiap channel frékuénsi radio. Aya dalapan radio timeslot (anu ngahasilkeun dalapan perioda burst) anu dikelompokkeun kana frame TDMA. Channel half rate ngagunakeun frame anu robah-robah dina timeslot anu sarua. Laju data channelna nyaéta 270.833 kbit/s, sedengkeun durasi framena nyaéta 4615 mdet.
Daya anu dipancarkeun tina hendset diwatesan nepi ka 2 watt dina GSM850/900 sarta 1 watt dina GSM1800/1900.
GSM ngagunakeun rupa-rupa codec sora pikeun madetkeun pita frékuénsi audio anu 3.1 kHz jadi 5.6-13 kbit/detik. Asalna, ngan dua codec anu digunakeun nyaéta codec Half Rate (5.6 kbit/s) sarta codec Full Rate (13 kbit/s). Dua codec ngagunakeun hiji sistem anu didasarkeun kana linear predictive coding (LPC). Salian ti éfisién dina hal laju bit (bitrate), dua codec ieu ngagampangkeun pikeun ngaidéntifikasi bagian-bagian sora anu leuwih penting, anu ngamungkinkeun lapis air interface méré prioritas sarta nangtayungan bagian-bagian éta sora.
GSM satuluyna ditingkatkeun kamampuhna dina taun 1997[10] ku ditimukeunna codec Enhanced Full Rate (EFR), codec 12.2 kbit/detik anu ngagunakeun channel full rate. Ahirna, ku ayana UMTS, EFR bisa dirobah-robah lajuna ku codec anu disebut AMR-Narrowband, anu kualitasna alus sarta tahan tina gangguan mangsa digunakeun dina channel full rate. Sanajan kurang tahan tina gangguan lamun digunakeun dina channel half-rate tapi AMR-Narrowband tetep masih boga kualitas anu rélatif alus.
Aya opat ukuran sél dina jaringan GSM—sél macro, sél micro, sél pico sarta sél payung. Daérah anu kawengku ku masing-masing sél rupa-rupa gumantung lingkunganana. Sél macro dianggap sabagé sél dimana anténeu base station dipasang dina munara atawa gedong anu luhurna leuwih ti rata-rata. Sél micro nyaéta sél anu luhur anténeuna sahandapeun luhur rata-rata; umumna digunakeun di daérah pakotaan. Sél pico ngarupakeun sél leutik anu diaméter pancaranana ngan belasan atawa puluhan méter; umumna digunakeun di jero rohangan. Sél payung digunakeun pikeun ngeusian daérah nu leuwih leutik anu henteu kawengku ku sél lianna.
Radius horizontal sél rupa-rupa ti mimiti ratusan méter nepi ka sababaraha puluh kilométer gumantung kana luhurna anteneu, gain anteneu sarta kondisi rambatan. Jarak pangjauhna anu dirojong ku standar GSM nyaéta 35 kilometres (22 mi).
Pamakéan dina jero rohangan ogé kaci dina standar GSM téh. Hal ieu bisa dilaksanakeun ku cara ngagunakeun base station sél pico pikeun jero rohangan, atawa repeater jero rohangan. Cara ieu umumna digelar lamun dina jero rohangan diperlukeun kapasitas anu gedé pikeun ngalayanan pamaké nu loba, contona dina jero pusat perbelanjaan atawa terminal kapal udara.
Modulasi anu digunakeun dina GSM nyaéta modulasi Gaussian minimum-shift keying (GMSK), hiji wanda tina modulasi frequency shift keying fase sinambung. Dina GMSK, sinyal anu arék ditumpangkeun kana sinyal pamawa awalna dihaluskeun heula ku hiji low-pass filter Gaussian saacan dieupankeun kana frequency modulator, anu bisa loba ngurangan interférensi kana channel sabudeureunana (adjacent channel interference).
Interférensi jeung alat audio[édit | sunting sumber]
Kajadian anu lumrah lamun héndsét ngainduksi kaluaran sora "tut, tut tu-tut, tut tu-tut, tut tu-tut" kana alat audio anu padeukeut jeung héndsét saperti mikropon nirkabel, sistem home stereo, televisi, komputer, cordless phone, sarta alat musik pribadi. Mangsa alat-alat audio kasebut aya dina near field anu dihasilkeun ku héndsét GSM, sinyal radio cukup kuat sahingga solid state amplifier dina ranté audio lumaku sabagé hiji detektor. Nois "tut, tut tu-tut, tut tu-tut, tut tu-tut" ieu ngarupakeun wujud letupan daya anu mawa sinyal TDMA.
Struktur Jaringan[édit | sunting sumber]
Sacara garis badag, jaringan GSM dibagi kana tilu bagian utama (sanajan masih aya bagian lain, saperti sub-sistem operation & maintenance sarta sub-sistem intelligent network).
BSS[édit | sunting sumber]
Base Station Subsystem (BSS) ngandung Base Station Controller (BSC) sarta Base Transceiver Station (BTS) anu kabéhna disambungkeun kana antarmuka A-bis. Packet Control Unit (PCU) nyambung kana BTS.
BSS disambungkeun ku antarmuka Air atawa Um kana héndsét sarta disambungkeun ku antarmuka A kana NSS.
NSS[édit | sunting sumber]
Network and Switching Subsystem (NSS) ngandung MSC anu disambungkeun ngaliwatan jaringan SS7 kana HLR. AUC jeung EIR, sanajan sacara téknis misah tina HLR digambarkeun ngahiji lantaran bakuna kabéh jaringan boga véndor ngahijikeun éta dua sub-sistem.
NSS disambungkeun ku antarmuka A kana BSS. NSS boga sambungan langsung ka PSTN tina/ngaliwatan MSC. Aya ogé sambungan kana Packet Core (nu disebut Gs) sanajan hal ieu ngarupakeun pilihan (opsional) sarta teu salawasna dipasang.
GPRS Core Network[édit | sunting sumber]
GPRS Core Network dina gambar ieu disaderhanakeun sahingga katingalina ngan ngabogaan SGSN (anu nyambung ka BSS ku jasana antarmuka Gb) jeung GGSN hungkul. Dua sub-sistem ieu babarengan disambungkeun kana jaringan IP mandiri anu disebut GPRS backbone anu digambarkeun sabagé titik referensi Gn.
Kartu SIM[édit | sunting sumber]
Hiji kaistiméwaan GSM nyaéta ayana Subscriber Identity Module (SIM), anu ilahar disebut Kartu SIM. SIM ngarupakeun kartu pinter anu bisa dibongkar-pasang sarta ngandung informasi langganan si pamaké katut buku telepon. Hal ieu ngamungkinkeun pamaké pikeun ngaropéa informasi kasebut saenggeus ganti héndsét. Kamungkinan lain, pamaké ogé bisa ganti operator bari tetep ngaropéa héndsét ngan ku ngarobah SIM. Sababaraha operator nutup kamungkinan ieu ku cara ngan ngaidinan telepon pikeun ngagunakeun sahiji SIM, atawa ngan SIM anu dikaluarkeun ku maranéhna; prakték ieu dikenal sabagé ngonci SIM atawa SIM locking anu di sababaraha nagara tindakan ieu kaasup ilégal.
Di Australia, Kanada, Éropah sarta Amérika Sarikat loba operator anu ngonci héndsét anu dijual ku maranéhna. Hal ieu dilakukeun lantaran harga héndsét umumna disubsidi ku panghasilan tina lalanggan, sarta operator kasebut nyoba nyingkahan ngasubsidi pasaingna. Palanggan biasana bisa ngadatangan operator pikeun muka konci sacara garatis, ngagunakeun jasa pihak lain pikeun muka konci, atawa ngagunakeun software sarta website anu aya di Internét pikeun muka konci ku sorangan. Sanajan lolobana website nawarkeun jasa muka konci kalayan garatis, sabagian deui méré jasa kalayan garatis. Koncian diterapkeun kana héndsét, anu dicirian ku nomer International Mobile Equipment Identity (IMEI), lain kana rekening tagihan (anu dicirikeun ku nomer kartu SIM card). Salawasna dimungkinkeun pikeun ganti kana héndsét lian (anu teu dikonci).
Sabagian operator bakal muka konci héndsét sacara garatis lamun palanggan geus lalanggan salila waktu tinangtu. Jasa muka konci anu disadiakeun ku pihak katilu mindeng leuwih gancang sarta leuwih murah ongkosna. Di kalolobaan nagara, muka konci héndsét téh légal.
Di nagara-nagara saperti Bélgia, India, Indonesia, jeung Pakistan, kabéh héndsét dijual tanpa dikonci. Di Bélgia, henteu dibeunangkeun pikeun para operator nggasupkeun naon wae bentuk subsidi kana harga hendset. Hal sarupa lumaku oge di Finlandia nepi ka tanggal 1 April 2006 mangsa subsidi dibeunangkeun, tapi para operator kudu muka konci telepon sacara garatis liwat hiji selang waktu (paling lila 24 bulan).
Kaamanan dina GSM[édit | sunting sumber]
GSM dirarancang kalayan tingkat kaamanan anu sedeng. Sistem GSM dirancang pikeun nga-auténtikasi (mariksa bener henteuna) palanggan ku cara ngagunakeun hiji pre-shared key jeung challenge-response. Komunikasi antara palanggan jeung base station bisa di-énkripsi. Kamajuan dina UMTS nawarkeun USIM anu sifatna pilihan (opsional), nu maké konci auténtikasi nu leuwih panjang pikeun ngahasilkeun kaamanan anu leuwih tohaga, ogé nga-auténtikasi jaringan jeung pamaké sacara babarengan sedengkeun GSM ngan ukur nga-auténtikasi pamaké ka jaringan (sarta henteu sabalikna). Modél kaamananna jadina nawarkeun karusiahan jeung auténtikasi, tapi kamampuh otorisasina kawates, jeung euwueh non-repudiation.
GSM maké sababaraha algoritma cryptographic pikeun kaamanan. Stream cipher A5/1 jeung A5/2 digunakeun pikeun ngajamin privasi sora anu dipancarkeun. A5/1 dijieun leuwih tiheula sarta ngarupakeun hiji algoritma anu leuwih kuat nu digunakeun di Éropah jeung Amérika Sarikat; A5/2 leuwih lemah sarta digunakeun di nagara-nagara lianna. Kaleuwihan utama dina hal pangamanan GSM dibandingkeun jeung sistem-sistem nu leuwih ti heula nyaéta cryptographic key disimpen dina kartu SIM henteu pernah dikirimkeun ngaliwatan antarmuka nirkabel. Kalemahan utama dina dua algoritma kasebut nyaéta dimungkinkeun pikeun meupeuskeun A5/2 sacara real-time dina hiji serangan ciphertext-only attack. Sistem GSM narima réa algoritma sahingga operator bisa ngaganti hiji cipher ku anu leuwih tohaga.
Tempo ogé[édit | sunting sumber]
- Teknologi inti:
- Alternatif kahareup pikeun GSM
- Unsur-unsur jaringan GSM:
- Base Station Controller (BSC)
- Base Station Subsystem (BSS)
- Home Location Register (HLR)
- Mobile Switching Center (MSC)
- Subscriber Identity Module (SIM)
- Visitors Location Register (VLR)
- Equipment Identity Register (EIR)
- Radio:
- Cellular traffic
- Layanan:
- Lokalisasi GSM
- Layanan GSM
- MMS
- SMS
- WAP Wireless Application Protocol
- GPRS
- Cell Broadcast
- Standar:
- Istilah umum:
Rujukan[édit | sunting sumber]
- ↑ "GSM World statistics". GSM Association. Éror: titimangsa teu valid. Diakses pada 10 Januari 2007.
- ↑ "About GSM Association". GSM Association. Diakses pada 8 Januari 2007.
- ↑ "Two Billion GSM Customers Worldwide". 3G Americas. Éror: titimangsa teu valid. Diakses pada 8 Januari 2007.
- ↑ "Texas Instruments Executive Meets with India Government Official to outline Benefits of Open Standards to drive mobile phone penetration". Texas Instruments. Éror: titimangsa teu valid. Diakses pada 8 Januari 2007.
- ↑ "Brief History of GSM & GSMA". GSM World. Diakses pada 8 Januari 2007.
- ↑ "Happy 20th birthday, GSM", ZDNet, 2007-09-07. Disalin 2007-09-07.
- ↑ Citakan:Cite pressrelease
- ↑ "Nokia delivers first phase GPRS core network solution to Radiolinja, Finland". Nokia. Éror: titimangsa teu valid. Diakses pada 8 Januari 2006.
- ↑ "History and Timeline of GSM". Emory University. Diakses pada 9 Januari 2006.
- ↑ "GSM 06.51 version 4.0.1" (ZIP). ETSI. 1 Désémber 1997. Diakses pada 5 Séptémber 2007.
Pustaka[édit | sunting sumber]
- Siegmund M. Redl, Matthias K. Weber, Malcolm W. Oliphant (March 1995): "An Introduction to GSM", Artech House, ISBN 978-0-89006-785-7
- Siegmund M. Redl, Matthias K. Weber, Malcolm W. Oliphant (May 1998): "GSM and Personal Communications Handbook", Artech House, ISBN 978-0-89006-957-8
- Friedhelm Hillebrand, ed. (2002): "GSM and UMTS, The Creation of Global Mobile Communications", John Wiley & Sons, ISBN 0470 84322 5
Tumbu kaluar[édit | sunting sumber]
- GSM Association – the group representing GSM operators (official site) – includes coverage maps for all members
- 3GPP The current standardization body for GSM with free standards available.
- Most Widely Used Cellular Channelizations


text:
Urug
Urug nyaéta istilah anu biasa dipaké pikeun ngajelaskeun wangun jeung prosés anu ngalibetkeun gerakan taneuh, batu-batu ka arah handap ku sabab pangaruh gravitasi bumi.[1] Nyaéta runtuhna taneuh sacara ngadadak atawa ngésérna taneuh jeung batu-batu sacara ngadadak atawa saeutik-saeutik.[1] Umumna urug kajadian di daérah anu henteu stabil.[1] Taneuh urug aya hubunganana jeung garis nyéréng (kemiringan) taneuh.[1] Nalika stabilitas garis nyéréng taneuh kaganggu, mangka bakal aya gerakan turun anu bakal mindahkeun patempatan.[1] Urug ngalibetkeun gerakan taneuh, batu-batu ka handap ku sabab pangaruh gravitasi bumi.[2]
Tipeu-tipeu Taneuh Urug[édit | sunting sumber]
- Urug Translasi[1]
- Bagerakna blok[1]
- Urug rotasi[1]
- Runtuhan batu[1]
- Ngésérna taneuh[1]
- Aliran bahan rombakan[1]
Sababna Taneuh Urug[édit | sunting sumber]
- Geteran bumi ku sabab lini atawa beledugan (ledakan).[1]
- parobahan kadar cai dina taneuh akibat hujan gedé atawa naékna beungeut cai.[1]
- Leungitna panopang taneuh dina beungeut bumi.[1]
- Ngaronjatna beban kana taneuh ku sabab hujan gedé, salju, numpukna batu-batu, runtah, limbah, jeung tutuwuhan.[1]
- Tindakan fisik jeung kimiawi séjénna anu bisa nurunkeun kakuatan taneuh dina dangka waktu nu tangtu.[1]
- Taneuh urug ku sabab akibat parobahan-parobahan boh ngadadak atawa nahap kana komposisi, struktur hidrologi, atawa vegetasi dina hiji geger. Parobahan-parobahanana bisa ku cara alami bisa ku manusa.[2]
Wilayah Rawan Taneuh Urug[édit | sunting sumber]
- Wilayah anu kungsi kakeunaan taneuh urug.[1]
- Aya di daérah anu terjal jeung bulistir.[1]
- Mangrupa daérah aliran cai hujan.[1]
- Taneuh kandel atawa remuy pisan dina geger gunung anu curah hujanna loba.[1]
Rujukan


text:
Cét
Cét nya éta produk anu dipaké pikeun méré warna kana objek atawa permukaan kalayan ngalapisan ku lapisan pigmén. Cét bisa dipaké kana sagala rupa saperti ngahasilkeun karya seni (ku tukang lukis pikeun nyieun lukisan), salutan industri (industrial coating), bantuan pengemudi (marka jalan), atawa pengawét (pikeun nyingkahan korosi atawa karusakan alatan ku cai air).
Daptar eusi
Sajarah Cét[édit | sunting sumber]
Industri cét nya éta salah sahiji industri paling kahot.[1] Sakitar 20.000 taun ka tukang, manusa anu hirupna di guha-guha geus maké cét pikeun komunikasi, dékorasi jeung proteksi.[1] Maranéhna maké matérial-matérial anu aya di alam saperti arang (karbon), getih, cisusu, jeung getah tina tutuwuhan anu miboga warna anu matak ngirut.[1] Kaonjoyan cét jaman baheula mah awét, bisa ditingali lukisan guha di Altamira Spanyol, Lascaux Spanyol, cét batu urang Aborigin di Arnhem Land Australia, jeung lukisan-lukisan prasejarah séjéna anu kapanggih.[1] Urang Mesir kuno mekarkeun cét jadi leuwih loba pilihan warna saperti beureum, biru, jeung hideung anu asalna tina akar.[1] Satuluyna urang Mesir manggihan kasein pikeun jadi perekatna.[1] Ku kamekarana jaman, mimiti geus kapanggihna minyak anu tina tutuwuhan jeung resin ti fosil pikeun ngaganti getih jeung cisusu pikeun jadi perekat cét.[1] Sanajan ayeuna mah geus aya perekat/resin anu bahana geu kacampuran kimia tapi resin-resin natural nepi ka ayeuna sok kénh loba nu maké.[1]
Bahan Cét[édit | sunting sumber]
Bahan-bahan anu dipaké dina nyieun cét téh lob pisan, tapi intina cét ngawengku padatan (solids) jeung cairan (liquids).[2] Lantaran bagéan padatan éta bakal tahan (tersuspensi) dina porsi cairan atawa carrier. Solids atawa padatan nya éta bahan anu aya di permukaan saenggeus bagéan liquids menguap.[2] Solids ngawengku tina sababaraha matérial, anu didesain pikeun ngahasilkeun sababaraha propérti tina cét, ngan anu utamana mah nya éta pigmen (pewarna) jeung binder (perekat).[2] Sangkan leuwih gampang nyangkem bahan anu ngasarungsum cét, jadi bahan ngasarungsum diklasifikasikeun jadi opat bagéan nya éta carrier atawa pembawa, pengikat atawa pembentuk lapisan pilm, pigmen, jeung aditif.[2] Sacara umum, bahan baku cét ngawengku 4 bagéan nya éta:
- Vehicle: komponen pokok dina cét anu pungsina pikeun ngahasilkeun hardness, flexibility jeung ngabentukna lapisan.
- Solvent: pungsina pikeun ngéncérkeun cét saencan di aplikasikeun ka barang.
- Pigment: pungsina pikeun gincu jeung nyitakeun daya tutup cét.
- Additive: bahan tambahan pikeun ngajadikeun cét gampang di aplikasikeun jeung hasilna saluyu jeung kahayang.
Jinis Cét[édit | sunting sumber]
Jinis-jinis jeung tipe cét loba pisan pikeun ngaklasifikasikeunna bisa tina rupa-rupa bahan anu dipakéna nepi ka gunana.[3] Lamun cét diklasifikasikeun tina pembawa atawa pelarutna, cét dibagi jadi dua bagéan, nya éta cét basis cai (water-based) jeung cét basis solvent (solvent-based).[3] Pikeun ngaklasipikasikeun tina jinis binder atawa pilm pormerna misalna téh lamun cét maké resin epoksi jadi cét digolongkeun jadi cét époksi, lamun maké binder alkyd ngarana cét alkyd, sedengkeun binder melamine ngarana cét melamine, kitu satuluyna.[3] Ditilik tina jinis dipakéna aya cét mobil, cét tembok, cét kenténg, cét kapal, cét kolam, cét primer, cét kai, cét téhel atawa flooring, jrrd.[3]


text:
V
V nyaéta hurup Latin modérn anu ke-22. Dina basa Indonésia, hurup ieu disebut fe, sedengkeun dina basa Inggris disebut vee, dibaca [viː]. Awalna hurup ieu melambangkan sada [u], vokal tukang katutup buleud, tapi vokal kasebut jadi hurup pangsoranganna (U), samentara V jadi lambang sada [v] (konsonan desis bibir-huntu bersuara). Dina basa Indonésia mindeng dilafalkan kawas [f] (konsonan desis bibir-huntu teu bersuara).
Daptar eusi
Sajarah[édit | sunting sumber]
Hurup V asalna ti hurup Semitik Waw, kitu ogé hurup-hurup modérn F, U, W, sarta Y. Hurup Semit saterusna mangaruhan hurup Fénisia, Yunani, sarta Étruska. Hurup Latin dipangaruhan ku hurup Yunani, kalayan parobahan saperluna alatan ékol penyesuaian fonologi sarta sajabana.
Dina basa Yunani, hurup upsilon (Y) diadaptasi ti hurup waw, awalna pikeun melambangkan sada vokal /u/ kawas dina kecap "bulan", saterusna robah jadi /y/ (vokal hareup katutup buleud), nyaéta sarua kawas pelafalan hurup ü dina basa Jerman.
Dina basa Latin, hurup upsilon ieu diinjeum dina wangun hurup V (tanpa batang) pikeun nandakeun sada /u/ anu sarua, sarta ogé sada konsonan /w/. Ku alatan éta, kecap num—atau asalna dieja NVM—disebut "noom" (/num/) samentara kecap via/VIA disebut "wi-a" (/wia/). Mimitian abad kahiji Maséhi, ngagantung dina dialek satempat, konsonan /w/ robah jadi /B/, sarta pamustunganana jadi /v/.
Sabot ahir Jaman Pertengahan, timbulna dua wangun hurup v atawa u, duanana dipaké pikeun sada /u/ sarta /v/. Wangun v bersudut ditulis di mimiti kecap, sedengkeun wangun u bundar dipaké di tengah atawa ahir kecap tanpa menghiraukan sadana. Ku éta, kecap-kecap kawas valour sarta excuse sarua kawas éjahan jaman ayeuna, tapi kecap have sarta upon ditulis haue sarta vpon. Pamustunganana dina warsih 1700-an, ambéh sada konsonan sarta vokal diasingkan, wangun v nandakeun konsonan samentara wangun u pikeun vokal, mangka lahirlah hurup u modérn. Dina mangsa éta pisan tercipta hurup badag U; saméméhna sok dipaké hurup badag V. Mulanya, saprak hurup u sarta v dijadikeun hurup anu béda, v mendahului u dina susunan alfabét, tapi kiwari lumangsung sabalikna.
Pamakéan[édit | sunting sumber]
Dina sistem angka Romawi, hurup V melambangkan nomer 5, alatan nyarupaan kabiasaan ngitung takik anu diukir dina kai, nyaéta saban takik kalima dikerat dua ambéh nyieun "V".
Dina sistem Alfabét Fonétik Internasional, /v/ nandakeun sada konsonan desis bibir-huntu bersuara.
Dina basa Irlandia, hurup ‹v› lolobana dipaké dina kecap serapan, kawas veidhlín ti basa Inggris violin. Tapi sada [v] mecenghul sacara alami dina basa Irlandia waktu sada /b/ ngalaman lénisi atawa "dilembutkan", ditulis nurutkeun ortografi kalayan ‹bh›, ku kituna bhí dilafalkan [vʲiː], an bhean dilafalkan [ən̪ˠ ˈvʲan̪ˠ], sarta sajabana.
Basa Polandia henteu ngagunakeun hurup V, kitu ogé Q sarta X. Tapi, basa maranéhanana ngandung sada /v/, anu dilambangkan ku hurup W, nuturkeun kaidah dina basa Jerman.
Dina sistem pinyin basa Mandarin, kabéh hurup Latin dipaké kajaba hurup V, alatan euweuh sada [v] dina basa Mandarin, tapi hurup "v" dipaké lolobana kaedah pengetikan minangka gaganti hurup "ü" anu umumna henteu sadia dina papan tombol dawam. Romanisasi mangrupa kaidah anu loba dipigawé pikeun mengetik basa Tionghoa sacara fonétik.
Dina alih aksara basa Sangsakerta atawa IAST, hurup V dipaké minangka lambang sada [ʋ] (konsonan hampiran bibir-huntu), anu dina aksara Dewanagari ditulis व. Dina aksara turunan Brahmi séjénna (contona aksara Thai, Jawa, Bali, sarta sajabana) anu melestarikan kecap serapan ti basa Sangsakerta, lamun dina fonologi basa bersangkutan henteu ngandung sada konsonan hampiran bibir-huntu, mangka lambang konsonan kasebut dina aksara maranéhanana remen ogé tergantikan ku konsonan hampiran wiati-wiati tukang terbibirkan (simbol IPA: /w/), anu ditulis dina hurup Latin minangka W.
Hurup V ogé dipaké minangka lambang dina élmu pasti. V nyaéta simbol kimia pikeun Vanadium. Dina Fisika, v jadi Simbol kecepatan sarta volume (asalna ti kecap velocity, 'kecepatan'). Dina linguistik, v jadi simbol kecap gawé (verba). V ogé mangrupa singgetan ti unit tegangan listrik dina sistem Hijian Internasional: volt.
Ngaran[édit | sunting sumber]
Sawatara basa ngabogaan penyebutan V anu berbéda-béda:
- Indonésia: fe [fe], jiga kawas pelafalan hurup F, nyaéta konsonan desis bibir-huntu teu bersuara.
- Italia: vi [ˈvi] atawa vu [ˈvu]
- Jerman: fau [ˈfaʊ]
- Katalan: ve, dilafalkan [ˈve], tapi dina dialek anu henteu ngabogaan sada /v/ dingaranan ve baixa [ˈbe ˈbajɕə] "vi pendék".
- Portugis: vê [ˈve]
- Perancis: vé [ve]
- Spanyol: uve [ˈuBe] direkomendasikan, tapi ve [ˈbe] sacara tradisional. Alatan duanana dilafalkan /b/ dina basa Spanyol[1], diperlukeun istilah pikeun ngabédakeun ve ti be, nyaéta hurup ‹b›. Dina sawatara wewengkon hurup éta disebut ve corta, ve waja, ve pequeña, ve chica atawa ve labiodental.
Dina basa Jepang, V mindeng disebut "bui" (ブイ). Ngaran ieu téh penyesuaian kalayan ngaran dina basa Inggris, anu mensubtitusi konsonan letup dwibibir bersuara pikeun sada konsonan desis bibir-huntu bersuara (anu euweuh dina fonologi basa Jepang) sarta béda kalayan "bī" (ビー), ngaran Jepang pikeun hurup B. Sada éta bisa ditulis jeung simbol katakana 「ヴ」 (vu) anu kiwari geus dimekarkeun[2], ku kituna jadi va, vi, vu, ve, vo (ヴァ, ヴィ, ヴ, ヴェ, ヴォ), sanajan pelafalannya (waktu dilarapkeun) lain sada konsonan desis bibir-huntu bersuara kawas dina basa Inggris. Sajaba ti éta, sawatara kecap remen ogé dieja kalayan b batan vu (conto: "violin" remen ogé dieja baiorin (バイオリン) batan vaiorin (ヴァイオリン); alatan kecenderungan pikeun maké konsonan anu sadia dina fonologi basa Jepang batan konsonan deungeun).
Kode komputasi[édit | sunting sumber]
Tempo ogé[édit | sunting sumber]
- Vee
- U
- W
- Nu, hurup Yunani anu hurup leutikna nyarupaan "v"
- B, B - Ve (Sirilik)
Catatan suku[édit | sunting sumber]
- ↑ Díez Losada, Fernando (2004). La tribuna del idioma (in Spanish), Editorial Tecnologica de CR.
- ↑ Lain simbol anu anyar sarua pisan, 「ヴ」 saukur simbol pikeun u (ウ) kalayan penambahan dakuten, simbol anu dipaké pikeun ngarobah sada kana séjénna. Contona, dakuten dipaké pikeun ngarobah ka (カ) jadi ga (ガ), hi (ヒ) jadi bi (ビ) sarta ta (タ) jadi da (ダ).


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Oktober 2009
Sasakala Situ Paténggang
CINTA mibanda kakuatan nu rohaka. Cinta, merelukeun perjoangan jeung pangorbanan, kalayan disorang ku haté nu ihlas. Najan dipisahkeun ku anggangna tempat, tapi ku cinta mah mo burung jauh dijugjug anggang ditéang.
Ki Santang jeung Déwi Rengganis, nu ngawiru cinta munggaran. Hiji mangsa manggih cocoba, kudu paturay paanggang tineung. Sanaos kitu, ari ati papada ati mah teu weléh cumantél. Peureum kadeuleu, beunta karasa. Anu ahirna ngajurung duanana pikeun maluruh laratan séwang-séwangan. Déwi Rengganis maluruh laratan Ki Santang, pon pilalagi sabalikna. Patéangan-téangan, tug dugi ka nyaliksik ka tepis wiring.
Cunduk waktu, ninggang mangsa, antukna Déwi Rengganis sareng ki Santang teu burung patepung lawung paamprok jonghok di hiji tempat kalayan disaksian ku hiji batu gedé, anu kiwari katelahna Batu Cinta.
“Jungjunan buah ati di pawenangan, nyanggakeun raga katineung anu ngancik dina asmara. Jisim abdi téh parantos apruk-aprukan maluruh laratan salira, nanging ihlas, rido, dugi ka ayeuna urang tiasa patepang dibarung haté kebek kabagjaan…” kitu saur Déwi Rengganis.
“Deudeuh teuing, geulis. Akang ogé apan salami ieu téh lumampah tanpa tujuan, éstuning nuturkeun indung suku téh sanés bobohongan. Demi anu diseja, taya deui iwal ti patepang sareng salira. Kiwari akang kacida bungahna, bungah kagiri-giri wiréh urang patepung di ieu tempat…” waler Ki Santang.
Déwi Rengganis sareng Ki Santang silih cacapkeun kasono di luhur batu gedé, batu cinta. Salajengna Ki Santang ngedalkeun pamaksudanana pikeun nyandingkeun Déwi Rengganis. Tangtos baé Déwi Rengganis henteu nampik, sasat tos jadi cita-citana ti kapungkur. Kilang kitu, Déwi Rengganis aya panuhun ka Ki Santang.
Manawi teu kaabotan, jisim abdi téh gaduh kahoyong…”
“Mangga, geulis. Hoyong naon baé, moal burung ditarékahan, pikeun ngabuktikeun cinta akang ka salira…”
“Duh… jungjunan buah haté, jisim abdi téh hoyong dipangdamelkeun situ sareng parahuna, kanggo urang duaan lalayaran…”
“Situ?”
“Sumuhun, jungjunan…”
“Sumangga, ku akang dipangdamelkeun…”
“Akang Ihlas?”
“Tangtos baé, geulis. Bujeng hingga ukur situ, dalah dipiwarang ngadamel laut ogé, tangtos akang bakal narékahan sakamampuh akang…”
“Hatur nuhun, akang…”
Kocap Ki Santang anu katelah mibanda kasaktian, langsung ngetrukeun sakur pangabisana. Ki Santang nénjrag lelemah dibarung ku kakuatan anu rohaka. Bumi inggeung, sarta cai nyusu ngaburial. Cai nyusu ngeueum éta patempatan tug dugi ka jadi situ. Teu hilap, Ki Santang ogé ngadamel parahu, kanggo lalayaran.
Sabada Ki Santang tiasa nohonan pamundut Déwi Rengganis, tangtos baé Déwi Rengganis ogé henteu sulaya kana jangjina. Ki Santang sareng Déwi Rengganis maheutkeun jangji, meungkeut cinta ku pertikahan.
*
Kiwari Situ Paténggang kakoncara minangka salahsahiji tujuan wisata Jawa Barat. Naha bet katelah Paténggang? Taya nu terang sacara pasti, da anu écés mah kawitna tina paténgan. Maksad Paténgan téh nyandak tina lalampahan Ki Santang sareng Déwi Rengganis anu silih téangan atanapi patéangan-téangan.
Demi parahu anu didamel ku Ki Santang téa kiwari ngajanggélék jadi hiji pulo anu perenahna di satengahing situ. Éta pulo téh kiwari dinamian Pulo Asmara. Tangtos nyandak tina asal muasal parahu, anu dianggo ngumbar asmara ku Déwi Rengganis sareng Ki Santang.
Dumasar tina éta lagénda, kiwari tumuwuh kapercayaan atanapi mitos di sabagéan masarakat. Utama mah aya nu gaduh pamadegan, yén sing saha baé anu nuju papacangan, bakal lana hubunganana, pami lalayaran di Situ Paténggang. Ku ayana éta mitos, seueur anu wisata ka Situ Paténggang téh disarengan ku bébénéna séwang-séwangan.***
Dimuat di Majalah Seni Budaya edisi 169, November 2005


text:
Manfaat Daun Kirinyuh
Fajar Krisnawati
Loba nu teu nyaho naon eta daun kirinyuh teh. Daun kirinyuh nyaeta sarupa daun nu hirup disabudeureun pakarangan imah. Daun kirinyuh moal hese kapanggihna, biasana daun kirinyuh sok kapanggih di pondasi-pondasi jeung dipakarangan sejenna.
Daun kirinyuh biasana sok dipake ngubaran raheut, padahal daun kirinyuh oge bisa kanggo ngubaran sagala panyawat sapertos rematik, darah tinggi, komo leukimia oge bisa diubaran. Buktina aya hiji kulawarga dihiji desa nu putrana ngagaduhan panyawat leukimia. Unggal bulan kulawarga eta sok ka rumah sakit kanggo cuci darah, saprak putrana ngaleueut cai daun kirinyuh eta ayeuna mah tos sababaraha bulan teu kedah cuci darah deui. Alhamdulillah ku manfaat daun kirinyuh eta urang tiasa ngubaran sagala panyakit.
Cara ngokolakeunna urang tiasa nyandak 1-3 lembar daun kirinyuh, wasuh cing bersih. Tinyuh ku cai panas antosan sababaraha menit, teras inum caina. Lamun hoyong enggal damang urang tiasa nginum 2 kali sahari.
Loba dadaunan dipakarangan nu urang teu apal naon manfaatna. Urang ge bisa hirup sehat jeung teu kudu mahal-mahal lamun urang daek nalungtik disabudeureun urang.
Manfaat Daun Kirinyuh


text:
Lori (disambiguasi)
Lori nyaéta alat kawas gorobag paranti nyandak banda.
Lori bisa ogé ngarah ka:
- Propinsi Lori, Arménia
- Lori (grup étnis), komunitas nomaden di wewengkon Balochistan di Pakistan jeung Iran
- Basa Luri (atanapi Basa Lori), dipaké ku Urang Lur, Lorestān,
- Karajaan Lori-Joraget, hiji karajaan Arménia ti + 980 nepi ka 1240
- WDC DML 001 (dilandi "Lori"), fosil dinosaurus nu can katerangkeun ti hiji troodont jaman Jurasik Ahir ti Formasi Morrison
- Lori (Transformers), saurang inohong manusa di séri kartun Transformers: Cybertron


text:
Kapuloan Mariana Kalér
-
Artikel ieu ngeunaan Pasamakmuran Kapuloan Mariana Kalér. Keur Arsipélago Mariana, tempo Kapuloan Mariana.
Kapuloan Mariana Kalér, nu ngaran resmina Pasamakmuran Kapuloan Mariana Kalér, nyaéta hiji pasamakmuran dina kahijian politik sareng Amérika Sarikat, aya di Samudra Pasifik kulon.
Tempo ogé[édit | sunting sumber]
Catetan suku jeung réferénsi[édit | sunting sumber]
- The World Factbook 2000.
- Biro Sénsus Amérika Sarikat.
- Northern Mariana Islands and constituent municipalities, United States Census Bureau
Tumbu kaluar[édit | sunting sumber]
- Pamaréntah
- Informasi ilahar
- Éntri Northern Mariana Islands di CIA World Factbook
- Kapuloan Mariana Kalér di Open Directory Project
- Atlas Northern Mariana Islands Wikimedia, ngandung peta ngeunaan Northern Mariana Islands.
-
Tingali ogé Kapuloan Mariana Kalér di Wikivoyage
- Média warta
- KSPN2 News
- Saipan Tribune
- Marianas Variety
- The Pacific Times
Koordinat: 17°N 146°E / 17°N 146°E
- Pages using duplicate arguments in template calls
- Nagara di Oséania
- Koordinat aya dina Wikidata
- Kapuloan Mariana Kalér
- Wewengkon insulér Amérika Sarikat
- Mikronésia
- Nagara kapuloan
- Kapuloan di Samudra Pasifik
- Urut koloni Jérman
- Urut koloni Spanyol
- Urut koloni Jepang
- Wewengkon nu maké basa Inggris
- Nu ngadeg taun 1898
- Situs Perang Dunya II


text:
Rabu, 03 April 2013
CONTOH BIANTARA BAHASA SUNDA
Contoh Naskah Pidato Bahasa Sunda Ngeunaan Kabudayaan Sunda Nu Ku Urang Kedah Dimumule
Assalamu’alaikum w. w.
Ibu guru anu ku simkuring dipihormat. Teu kalangkung rerencangan sadayana. Langkung ti payun, mangga urang sami-sami muji syukur ka Gusti Nu Mahaangung, margi mung barokah sareng rohmat mantenna urang tiasa ruing mumpulung dina kasempatan ieu.
Hadirin sadayana, dina danget ieu sim kuring bade nepikeun pidato ngenaan watek budaya Sunda. Ari sunda teh asalna tina kecap su anu hartina alus anu ngabogaan unsur kana kasaean. Watek sunda anu ku simkuring dipimaksad nyaeta cageur, bageur, singer, jeung pinter.
Harti kecap sunda teh luhur pisan nyaeta gumilang. Harti kecap eta heuteu ngan dilarapkeun dina panampilan , tapi aya dina manah urang sunda sadayana. Dina kahirupan urang sunda seueur pisan kabeungharan seni jeung budayana. Salah sahijina nyaeta Tarling. Tarling singketan tina gitar suling, mimiti munculna di wewengkon Cirebon jeung Pantura iawa barat jaman Balanda, taun 1935-an.
Tarling pepek ku sarupaning kamonesan. Aya seni sarimpi, jeung tari topeng minangka bubuka acara. Pareng nincak bulan hajatan teu di desa teu di kota, masarakat rea nu nanggap tarling. Harita tarling kaitung anu pangpayuna diogan ku nu boga hajat. Mung pangaruh dangdut anu diwanohkeun dina taun 70-an ngajadikeun tarling direformasi jadi Tarling dangdut. Beuki dieu tarling klasik kadeseh ku organ tarling anu teu merlukeun modal gede. Beuki dieu kasenian tarling beuki kadesek ku kasenian modern pangaruh tina globalisasi, jiga music pop jeung rock. Seni gitar suling atawa tarling cirebonan anu kungsi dopikaresep kiwari ukur waasna . lagu-lagu taling ngan ukur kadenge dina kaset . komo sangeus ditinggalkeun ku maestro-maestrona.
Para hadirin sadayana, urang teh keudah ngiring ngamumule kasenian urang. Kasenian anu jadi kabeungharan urang tong neupi kageugeus ku kasenian luar anu ngajadikeun urang poho kana kasenian jeung kakayaan budaya sorangan.
Sakitu wae ti simkuring , pamungkasna mugi-mugi taopek sareng hidayah gubrag ka urang sadaya.
Wassalamualaikum w. w.
Contoh Naskah Pidato Terbaru – Biantara Basa Sunda Tema Internet
Assalamualaikum.wr.wb
Bapa/ ibu guru anu dipikahormat sareng rerencangan anu dipikacinta, sateuacana hayu urang panjatkeun puji sareng sukur ka gusti Alloh nu maha Esa, anu tos masihan rohmat sarta hidahyana ka urang sadayana. Ku kituna ayeuna urang tiasa ngumpul di tempat ieu.
Hadirin sadayana, Sa teu acana simkuring bade ngucapkeun nuhun ka bapa/ ibu guru anu parantos masihan waktos ka simkuring kangge medarkeun hiji biantara anu judulna “Pangaruh Internet Ka Rumaja”
Hadirin Sadayana, Sateu acan simkuring mitembeyan biantara, simkuring hoyong medarkeun watesan masalah anu bade dibacakeun, nyaeta diantara ; pangaruh internet tina segi positif sareng tina segi negative.
Internet, kecap anu teu asing di jaman ayeuna. Internet tiasa diakses dimana wae, cukup modal hp anu ngabogaan koneksi internet atawa cukup ku ngamodal duit sabaraha rebu perak, ayeuna mah ampir di unggal juru jalan, rek di kota atanapi di desa, ayeuna mah geus loba warung anu ngajual jasa internet atawa anu mana sok disebut “warnet”.
Seueur elmu anu aya di internet nu bisa ku urang dicokot. Sagala informasi naon wae anu aya di internet, informasi eta bisa dicandak kalayan gampang sagampang urang ngabalikeun talapak panangan sareng ngicepkeun soca. Terus naon hubunganna jeung siswa ? tangtu pohara seueurna hubungannana internet di jaman kiwari jeung siswa, sabab siswa heunteu luput tina anu namina informasi sareng elmu. Internet teh nyaeta media anu pang efektifna sarta gampang diakses dimana wae jeung kusaha wae. Sanajan teu bisa dipungkir yen ayeuna kabebasan ieu teh bisa oge disalah gunakeun jeung salah dina narepkeunana. seueur pisan fasilitas internet minangka sarana kriminalitas atanapi asusila.
Rea pisan hal-hal negatif tina internet, salah sahiji contona nyaeta :
Pikeun anu kakara mikawanoh kana internet nyaeta bisa ngabuka situs – situs, gambar – gambar, atawa video – video anu teu sawajarna
Kacanduan gim online nepikeun ka poho kana sagala
Bisa katipu tina iklan – iklan di internet
Tapi aya oge segi positifna :
Siswa bisa neangan informasi anu luwes mun dibanding ngan saukur diuk cicing ngaregepkeun guru nerangkeun
Bisa nambah rerencangan dina jejaring social, jsb
Rumaja nyaeta makhluk anu rentan kanu parobahan di sakurilingna. Rumaja biasana sok nurutkeun anu dominan anu aya disakurilingna. Mangka ti eta alusna lamun urang bisa bijak ngagunakaeun internet keur kamajuan diri sarta pribadi urang sorangan.
Sakitu wae biantara ti simkuring, hatur nuhun atos merhatikeun, akhirul kecap.
Wassalamualaikum wr.wb
Contoh Pidato Bahasa Sunda Ngeunaan Kabersihan Lingkungan
Asalamu’alaikum wr. wb
Para hadirin anu ku simkuring di pihormat, alhamdulilah danget ieu urang sadayana tiasa pateupung lawung pa amprok jonghok, dina raraga urang mi eling kanu jadi kabersihan Jawa Barat.
Hadirin anu ku simkuring di pihormat, sakumaha anu uninga ku urang sadayana, sabaaraha kota di Jawa Barat teh tos sering kenging piala adipura ku sabab kabersihanana, endah sareng asri. Ku kituna urang sadayana keudah ngajagi kana eta kapercanteunan pamarentah ka urang sunda umumna. Tapi, aya wae masarakat sunda anu sok miceun sampah timana wae. Sabab kurangna kasadaran di diri satiap jalma ngeunaan kabersihan. Ku kituna hayu urang sing sadar kanu jadi kabersihan kususna di kota urang sorangan jeung umumna di Jawa Barat.
Hadirin anu ku simkuring di pihormat, kalintang betah janten urang sunda. Atuh teu aya lepatna lamun ku urang di jaga pasti – pasti sangkan sagala rupi anu mangrupakeun kakayaan anu di piboga, ku urang di lestarikeun sangkan Jawa Barat, leuwih nanjeur, leuwih maju dina sagala widangna. Hayu urang babarengan ningkatkeun mempertahan keun Jawa Barat, kota Intan, Jawa Barat kota pangirut.
Rupina mungsakitu nu tiasa di dugikeun, bilih luhur saur bahe carek, bobo sapanon carang sapakan dina cumarios, ka sadayana neda tawakup anu kasuhan.
Wabillahi taufik walhidayah
Diposkan oleh nandang zulfikar di karawang 02.39
Langganan: Poskan Komentar (Atom)


text:
Anatomi
Anatomi (tina basa Yunani anatome, tina ana-temnein, nyiksik), nyaéta cabang biologi nu ngurus struktur jeung organisasi mahluk hirup; sahingga aya anatomi sato (zootomi) jeung anatomi tangkal (fitonomi). Cabang utama anatomi nyaéta anatomi komparatif jeung anatomi manusa.
Anatomi sato bisa ngawengku ulikan struktur sato-sato nu béda mun disebut anatomi komparatif atawa morfologi sato. Mun diwates ukur hiji sato, disebutna anatomi husus.
Tina jihat mangpaat, ulikan ngeunaan manusa ngarupakeun bagéan nu pangpentingna dina anatomi husus, sarta anatomi manusa ieu bisa ditilik tina jihat nu béda-béda ogé. Tina jihat médis, ieu ngawengku pangaweruh ngeunaan wujud sabenerna, posisi, ukuran, jeung hubungan antara rupa-rupa struktur awak manusa dina kasehatan. Sarta pikeun ulikan ieu kaluar istilah anatomi deskriptif atawa topografis, najan mindeng oge disebut salaku antropotomi.
Sangkan meunangkeun pangaweruh nu tepat sacara rinci ngeunaan awak manusa, butuh waktu panenget mangtaun-taun nu pinuh kasabaran nu ngan bisa dipigawé ku saeutik jalma. Kacida ruwetna awak manusa mah sahingga ngan ukur saeutikan anatomis manusa profésional nu bisa ngawasa sakabéh detilna sacara gembleng, tur kalolobaanana jadi spésialis dina bagéan-bagéan husus, kayaning utek, jeroan, jeung lian-liana; bari jeung maranéhna loba nu ngarti ogé kana bagéan liana. Anatomi topografis kudu diulik ku unggal jalma éta ku cara sababaraha kali ngabedah katut mariksa awak manusa paéh.
Tina jihat morfologis, anatomi manusa ngarupakeun ulikan nu ilmiah tur matak pogot, sabab tujuanna nu hayang nyingkabkeun sasakala struktur tangtungan jelema, tur ngabutuhkeun hiji pangaweruh tina gabungan mangrupa-rupa élmu émbriologi atawa biologi kamekaran, filogeni, katut histologi.
- Sistim-sistim na awak (manusa):
- Organ na awak (manusa):
- Tulang na rorongkong manusa:
- Kalenjar na awak (manusa):
- Tissues dina awak (manusa):
- Bagéan luar awak (manusa) nu katempo:
- Istilah anatomik séjén (teu digolongkeun):
Artikel nu patali[édit | sunting sumber]
- Sajarah anatomi
- Organ (anatomi)
- Superficial anatomy
- List of human anatomical features
- zootomical terms for location.
- Daptar jejer anatomis


text:
Kakawihan
KAKAWIHAN
Wangenan
Kakawihan asal kecapna tina kawih, nu hartina Rakitan basa sabangsa dangding nu teu make patokan pupuh. Ngawih nya eta ngalagukeun kawih atawa sisindiran. Ieu kabinangkitan teh ka asup sastra buhun, gelarna dina sastra Sunda mangrupa sastra sampakan. Tapi nu boga kakawihan teh lain ngan ukur urang sunda wae, unggal seler bangsa oge miboga kakawihan sewang-sewangan. Kakawihan ka asup sastra lisan, sumebarna tatalepa sacara turun tumurun di lingkungan masarakat. Ku kituna kakawihan sering disebut sastra balarea. Kakawihan lain ngan saukur dipake bari ulin, tapi oge sok dipake bari digawe.
RMA koesoemadinata (dina Soepandi, 1985:14) mere katerangan ngeunaan kawih, nya eta: sekar (tembang=kawih) ieu aya dua rupa:
1. Sekar irama merdeka, nya eta tembang nu panjang pondokna sora jeung wirahmana sakarep-karep numutkeun raosna priyangga, numutkeun kangeunahan nu tembang kayaning: tembang buhun rancag, tembang buhun raehan, beluk, kakawen, suluk, tembang Cianjuran, tembang Ciawian, kakawihan dongeng.
2. Sekar-tandak, nya eta tembang anu ajeg wiletanana tegesna lolongkrang-lolongkrang antara wirahma-wirahma sami sadayana.
Kadieukeuna kawih jeung tembang dibedakeun. Ari kawih mah dihartikeun sekar tandak, sedengkeun tembang nya eta sekar irama merdika atawa lagu swara. Kiwari kakawihan dihartikeun lagu-lagu anu sok dinyanyikun ku barudak bari ulin, nepi ka sakapeung sok disebut kakawihan barudak atawa kaulinan barudak. Wibisana spk (200:387) nyebutkeun lagu rakyat, hartina lagu jeung lirikna geus baku, sipatna anonym jeung nyebar ti jaman baheula. Lagu ngawih saperti Polostomo, Pacul goang, kadewan, jste. (Soepandi & Oyon Sofyan Usmari, 1985:7).
Kamekaran kakawihan
Kakawihan (teksna, fungsi jeung basana) robah luyu jeung kahirupan masarakat. Nurutkeun kalungguhana, kakawihan bisa dipasing-pasing jadi dua golongan nya eta kakawihan pikeun kaulinan jeung kakawihan pikeun digawe.
Ciri kakawihan
Kakawihan mangrupa bagian tina folklore, ku kituna sabagian tina ciri-ciri folklore dipimilik oge ku kakawihan, di antarana:
a. Sumebar jeung diwariskeun sacara lisan;
b. Sifatna tradisional, nyebarna angger di antara kelompok tertentu;
c. Aya varian jeung versi, kajadian poho jeung interpolasi sok nimbulkeun bedana teks. Ku kituna sakapeung teksna sok beda, wirahmana sarua. Atawa wirahmana sarua, teksna nu beda;
d. Umumna anonym;
e. Miboga rumus jeung pola;
f. Polos jeung lugu, sakapeung jiga kasar jeung spontan (Danajaya, 1984).
Klasifikasi kakawihan
Kakawihan bisa diklasifikasikeun dumasar fungsina, basana, waktu ngawihkeuna, oge eusina.
Dumasar fungsi, kakawihan pikeun kaulinan, pikeun sumanget digawe, pikeun mepende, oge pikeun protes social.
1. Kakawihan pikeun kaulinan:
Kakawihan nu dipake dina ngamimitian kaulinan di antarana: Cing Ciripit, dal del Dol, jeung Hompimpah.
Kakawihan sapanjang kaulinan: Aanyaman, Ambil-ambilan, Ayang-ayang Gung, Babagongan, Cingcangkeling, Eundeuk-eundeukan, jst.
2. Kakawihan pikeun numuwuhkeun sumanget digawe diantarana: Mars Siliwnagi, Ngawuluku, jeung Ngagebahan Manuk.
3. Kakawihan pikeun mepende, di antarana Nelengnengkung, Pat Lapat, jst.
4. Kakawihan pikeun protes social, mangrupa gambaran protes kana hiji kaayaan dina mangsa eta kakawihan dijieun, misalna: Ayang-ayang Gung, Bolu Bugem, Dengkleung Dengdek, Prangpring, Tongtolang Nangka, Hatiku Jang Wawan, jeung Eundeuk-eundeukan Lagoni.
Dumasar basana, aya nu eusina sagemblengna ngagunakeun basa Sunda jeung aya anu campur jeung basa sejen. Misalna: Punten Mangga, pupujian, Si Jendil Adil, Slep Dur, jeung Ula Elo Kembang.
Dumasar waktu, aya anu tadina sok dikawihkeun beurang atawa peuting oge aya anu beurang jeung peuting. Contona: Kalongking jeuung Bulan Tok.
Dumasar wangun, teksna aya anu dialog jeung aya anu monolog.
1. Kakawihan wangun dialog di antarana: Ambil-ambilan, Baju Beureum, Bolu Bugem, Cir Kupek, Gobang Kalima Gobang, Tongtolang Nangka, Eundeuk-eundeukan Lagoni, jeung Wek—wek Dor.
2. Kakawihan wangun monolog di antarana: Aanyaman, Ayang-ayang Gung, babagongan, Cingcangkeling, Cing Ciripit, Gobang gocir, jst.
Dumasar eusi, kakawihan loba nu ngagambarkeun kaayaan masarakat Sunda dina jamanna, magsa kakawihan diciptakeun. Eusi kakawihan loba nu ngagambarkeun kahirupan masarakat Sunda dina mangsa kakawihan diciptakeun. Wibisana spk (2000:387-396). Contona: Jung Jae, Ayang-ayang Gung, jst.
Papasingan kakawihan
Nilik kana wanguna, kakawihan barudak the sok dipasing-pasing jadi sababaraha golongan. Di antarana:
a. Wangun paparikan
Kakawihan wangun paparikan nya eta wanguna saperti paparikan, aya cangkang jeung eusi. Bedana, unggal padalisana teu matok 8 engang, anu penting asal sasora.
Conto:
TAT TIT TUT
Tat tit tut daun kaliki
Saha nu hitut budak lalaki
Tat tit tut daun kanyere
Saha nu hitut budak awewe
b. Kakawihan laras wekas
Kakawihan laras wekas nya eta kakawihan anu murwakanti engang tungtung, boh dina kecap-kecap dina saungkara boh dina kecap-kecap dina antar padalisan.
Conto:
EUNDEUK-EUNDEUKAN
Eundeuk-eundeukan lagoni
Meunang peucang sahiji
Leupas deui ku nini
beunang deui ku aki
c. Kakawihan margaluyu
Kakawihan margaluyu nya eta kakawihan anu kecap atawa engang dina tungtung padalisan, dibalikan deui dina awal padalisan, dibalikeun deui dina awal padalisan sapandeurieunana.
Conto:
AYANG-AYANG GUNG
Ayang-ayang gung
Gung goongna rame
Menak ki mas Tanu
Nu jadi wadana
Naha maneh kitu
Tukang olo-olo
Loba anu giru
Rukat jeung kompani
Niat jadi pangkat
Katos kagorengan
Ngantos kanjeng dalem
Lempa-lempi lempong
Ngadu pipi jeung nu ompong
d. Kakawihan mondoan kawit
Kakawihan mondoan kawit nya eta kakawihan anu malikan (mindo) kecap anu sarua dina awal padalisana.
Conto:
PUNTEN MANGGA
Punten… mangga
Ari ga, gatot kaca
Ari ca, cau ambon
Ari bon, bonteng asak
Ari sak, sakit perut
Ari rut, rujak asem
Ari sem, sempal sempil
Ari pil, pilm rame
Ari me, meja makan
Ari kan, kantong kosong
Ari song, song-song lampu
Ari pu, pulau bali
Ari pu, puak paok
Ari wok, wok berewok


text:
Paririmbon
Paririmbon atawa perimbon asalna tina kecap imbu hartina simpen.[1] Jadi hartina hiji tempat pikeun sumpan-simpen.[1] Éta tempat téh mangrupa buku anu di jeréona disimpen sagala catetan penting jeung hésé pikeun diapalkeun, wujudiahna buku kumpulan atawa tulisan[1] Naskah paririmbon loba kapanggih di daérah Jawa Barat, magrupa bagian tina Mujarobat.[1] Umumna masarakat ngagunakeun paririmbon pikeun padoman praktis dina kagiatan hirup kumbuh sapopoé, dina mangsa ayeuna ogé masih kénéh digunakeun ku sawatara masarakat anu masih kénéh palercayaeun.[1]
Dina raraga ngubaran, masarakat tradisional Sunda jeung Jawa kacida merhatikeun kana waktu jeung kajadian anu dihubungkeun jeung sikleus kahirupan manusa.[2] Masing-masing sikleus aya cara ngubaranana, anu béda-béda.[2] Ngaran sikleus jeung cara ngubaran éta téh ditulis dina paririmbon (Sunda) atawa Primbon (Jawa).[2]
Masarakat Sunda mikawanoh kana kapercayaan anu geus jadi sakulit sadaging, nyaéta kapercayaan ngeunaan itung-itungan dina nyanghareupan rupa-rupa pagawéan.[1] Utamana anu aya hubunganana jeung hadé goréng nasib, upamana dina tatanén, kuriak, kawin, samalah ngaranan orok ogé kudu diitung heula.[1] Ngeunaan bener henteuna hasil itung-itungan tumali jeung kayakinan hiji jalma atawa kelompok dina ngalarapkeunana, nepi ka naon anu dipiharep tina niat atawa garapan téh henteu méncog tina harepan.[1]
Dina prak-prakanana, itung-itungan ieu téh ngagunakeun taun, bulan, poé, jeung pasaranana anu masing-masing miboga ajén anu disebut naktu atawa neptu.[1] Itung-itungan téh upamana saperti ieu: Ahad ajénna 5, Senén 4, Salasa 3, Rebo 7, Kemis 8, Jumaah 6, Saptu 9.[1] Dipatalikeun jueng itungan atawa ramalan, paririmbon leuwih nekenkeun kana hal-hal kadunyaan.[1]
Rujukan


text:
Islandia
Républik Islandia (basa Islandia: Lýðveldið Ísland) atawa Lemah És nya éta hiji nagara pulo di bagian kalér Samudra Atlantik. Islandia aya kira-kira 300 kilométer di wétaneun Greenland jeung kira-kira 1.000 kilométer ti Norwégia.
Daptar eusi
Sajarah[édit | sunting sumber]
Jalmi kahiji nu ngadumuk di Islandia nya éta para pendéta Irlandia nu datang dina awal abad ka-9. Dina panengahan abad ka-9, bangsa Viking migrasi jeung ngadumuk di Islandia. Viking kahiji nu ngadumuk di Islandia nya éta Flóki Vilgerðarson. Ingólfur Arnarson, hiji pupuhu séké ti Norwégia, ngadumuk jeung nyicing di barat daya Islandia jeung ngawangun kota Reykjavik.
Kira-kira taun 930-an, para pangawasa Islandia mimiti nyerat konstitusi nagara aranjeunna. Aranjeunna naon nu dingaranan Althing, sarupa parlemén nu kantor pusatna di kota Þingvellir. Islandia bisa disebut salaku nagara démokrasi pangkolotna nu masih aya nepi ka ayeuna.
Dina taun 985, Érik si Beureum diasingkeun ti Islandia sabab geus maéhan hiji jalma. Manéhna terus balayar ka kulon jeung manggihan Greenland. Budakna Érik, Léif Érikson, manggih Amérika dina taun 1000 jeung méré ngaran Vinland. Lalampahan Érik, Léif, jeung pangiringna dicaritakeun dina hiji saga.
Dina taun 1262, Islandia minangka bagian ti Norwégia nepi ka taun 1814, Islandia minangka bagian ti Dénmark. Dina ahir abad ka-19, loba padumuk Islandia nu hayang merdéka ti Dénmark. Dina taun 1918, Islandia miboga kadaulatanna, tapi raja Dénmark masih didaulat minangka raja Islandia.
Wanci Jérman ngawasaan Dénmark dina kaping 9 April 1940, Althing netepkeun yén Islandia téh pibanda rahayat Islandia. Tapi, maranéhna masih heunteu ngadéklarasikeun kamerdékaan waktos éta. Pasukan Inggris jeung engkéna Amérika Sarikat boga inisiatif pikeun ngawasaan Islandia sangkan heunteu ditarajangan ku Jérman. Dina taun 1944, Islandia ahirnya ngadéklarasikeun kamerdékaanna.
Saenggeus Perang Dunya II, Islandia minangka anggota NATO, tapi heunteu jadi anggota Uni Éropa. Antara taun 1958 nepi ka 1976, aya tilu kali papaséaan paham antara Islandia jeung Inggris ngeunaan saha nu boga hak nyokot lauk kod ti cai sakurilingeun Islandia. Peperangan éta disebut Perang Kod. Teu aya korban dina perang éta. Dina taun 1980, Vigdís Finnbogadóttir kapilih jadi présidén. Anjeunna mangrupakeun présidén awéwé nu kahiji di Islandia.
Kota-Kota Penting[édit | sunting sumber]
Réykjavik nya éta ibu kota Islandia jeung miboga peran penting salaku kota palabuan. Kota-kota penting nu séjén contona Akureyri, Kópavogur, Hafnarfjördhur, Keflavík, jeung Vestmannaeyjar.
Démografi[édit | sunting sumber]
Padumuk Islandia[édit | sunting sumber]
Kalobaannana urang Skandinavia. Basa nu dianggo nya éta basa Islandia nu ampir teu robih éjaan jeung tata basana dina 1.000 taun. Urang Islandia malah tiasa maca saga kuna nu nyaritakeun ngeunaan patualangan para Viking tampa sesah nu ngaharti. Ampir sadaya urang Islandia ngagem agama Kristen aliran Lutheran.
Nami Urang Islandia[édit | sunting sumber]
Nami tukang teu kawanoh dina nami Islandia. Urang Islandia nggunakeun patronim, di mana digunakeun ahiran -son lamun lalaki jeung -dóttir lamun awéwé.
Contona, Jón Stefánsson mibanda murangkalih lalaki nu namina Fjalar. Nami ahir Fjalar sanés Stefánsson kawas ramana, tapi Fjalar Jónsson nu hartina Fjalar, murangkalih lalaki ti Jón. Perkawis nu sarua aya kana wanita. Lamun Jón Stefánsson mibanda murangkalih awéwé nu namina Kata, teras nami tukangna sanés Stefánsson, tapi Jónsdóttir. Dina hal ieu, harti namina Kata, murangkalih awéwé ti Jón.
Dina sababaraha kasu, nami tukang hiji jalma bisa ogé dicandak lain ti nami kahiji sepuhna, tapi ti nami kaduana. COntona, upami Jón téh murangkalih lalaki ti Hjálmar Örn Vilhjálmsson, manéhna bisa dinamian Jón Hjálmarsson (Jón, murangkalih lalaki ti Hjálmar) atanapi Jón Arnarson (Jón murangkalih lalaki ti Örn). Alesanna nya éta yén sepuhna leuwih daék murangkalihna dipanggil kalawan nami tengah, lain nami kahiji.
Kalobaannana nami tukang urang Islandia mawa panjenengan ramana, tapi dina kasus katangtu, panjenengan indungna nu dainggo lantaran rupa-rupa alesan. Kadang murangkalihna atawa indungna arék megatkeun ikatan sosial dengan si ayah. Sababaraha féminis ngagunakeun hal ieu sabagé hiji nyanyataan sosial. Sabagian nu lian milih ukur lantaran masalah selera. Konvénsinya tetep sarua. Fjalar, murangkalih lalakina Bryndís, bakal ngagunakeun nami lengkep Fjalar Bryndísarson nu hartina Fjalar, murangkalih lalaki ti Bryndís.
Di raloba nagara, jalma nyauran jalma nu lian nganggo nami tukangna, tapi di Islandia urang nyauran urang lian nganggo nami payunna. Contona wanci ngomongkeun ngeunaan Halldór Ásgrímsson, aranjeunna heunteu nyebutna Ásgrímsson, tapi Halldór.
Tempo ogé[édit | sunting sumber]
Tumbu kaluar[édit | sunting sumber]
Tingali ogé Islandia di Wikivoyage
Amérika Sarikat • Australia • Austria • Bélgia • Britania Raya • Céko • Cili • Dénmark • Éstonia • Finlandia • Hungaria • Irlandia • Islandia • Israél • Italia • Jepang • Jérman • Kanada • Koréa Kidul • Luksemburg • Méksiko • Norwégia • Perancis • Polandia • Portugal • Selandia Anyar • Slovakia • Slovénia • Spanyol • Suis • Swédia • Turki • Walanda • Yunani


text:
Anggur
Anggur nya éta ngaran bubuahan; buah raranggeuyan, sagedé kaléci, warnana pucuk cau atawa aya aya nu beureum kolot; kiwari di Indonesia geus bisa melak.[1] Anggur ogé mangrupa pepelakan buah "perdu" ngarambat anu kaasup kana kulawarga Vitacéaé. Buah ieu ogé dipikawanoh alatan ngandung loba sanyawa polifenol sarta resveratol anu berperan aktip dina sagala rupa metabolisme awak, sarta sanggup nyegah kabentukna sél kanker sarta sagala rupa panyakit séjénna. Aktivitas ieu ogé patali jeung ayana sanyawa metabolit sekunder di jero buah anggur anu berperan minangka sanyawa antioksidan anu sanggup menangkal radikal bébas/kanker.[2]
Mangpaat Anggur[édit | sunting sumber]
Buah anggur ngabogaan loba mangpaat pikeun kaséhatan alatan ngandung antioksidan sarta serat anu luhur ku kituna bisa jadi asal énergi anu nyegarkeun sarta miboga hasiat nyegah penuaan dini. Sajaba ti éta, buah ieu ngandung vitamin C, A, B (thiamin), E, sarta K (kalium). Vitamin C, sajaba bisa nyageurkeun gusi sarta sungut (anti sariawan), ogé ngandung aktioksidan anu bisa ngajaga imunitas awak. Sajaba dagingna, siki buah anggur sabenerna henteu éléh miboga hasiat alatan ngandung pycnogenol, penguat kolagén pikeun kelenturan pembuluh darah. Sedengkeun kulitna beunghar baris zat flavonoid anu boga pungsi antioksidan. Mangpaat séjén ti ngokonsumsi buah anggur nya éta pikeun nyegah kanker colon atawa kanker peujit badag alatan kandungan antioksidan sarta serat anu luhur.[3]
Spésiés buah anggur[édit | sunting sumber]
- Vitis acerifolia
- Vitis aestivalis
- Vitis amurensis
- Vitis x bourquina
- Vitis arizonica
- Vitis californica
- Vitis x champinii
- Vitis cinerea
- Vitis x doaniana
- Vitis girdiana
- Vitis labrusca
- Vitis x labruscana
- Vitis lincecumii
- Vitis monticola
- Vitis mustangensis
- Vitis x novae-angliae
- Vitis riparia
- Vitis rotundifolia
- Vitis rupestris
- Vitis shuttleworthii
- Vitis tiliifolia
- Vitis vinifera
- Vitis vulpina.[3]